Τα αποτελέσματα για τις υπόλοιπες 4 φάρμες στην περιοχή του Βοΐου, αναμένονται μέχρι το βράδυ της Δευτέρας\nΓια κάντε και κανά τεστ\nΣτα σκυλάκια στα μπαλκόνια να γελάσουμε λίγο !\nΕγκληματίες!! Η ιστορία θα τους καταδικάσει όλους τους θεατρινους αυτής της πλαστής πανδημίας!\nΜάλιστα κύριε ψεκασμένε\nΜιλάμε για αστεια νούμερα όταν στην Δανία έσφαξαν 2.5 εκατομμύρια.\nΤι να κανουμε ! Τοσα εχουμε τοσα σφαζουμε !


FPGA-based acceleration of a speech / music discrimination algorithm\nΦαρδής, Στέφανος-Αντώνιος Π.\nΜεταπτυχιακή εργασία (14.50Mb)\nΕπεξεργασία σημάτων ; Field programmable gate arrays -- Design and construction ; Signal processing ; Signal processing -- Digital techniques\nΗ παρούσα εργασία αφορά την υλοποίηση ενός αλγόριθμου διαχωρισμού ομιλίας από μουσική. Με τον όρο αυτό εννοείται η αναγνώριση και κατηγοριοποίηση τμημάτων - ή αλλιώς πλαισίων - ήχου ως ομιλία ή μουσική. Ο υλοποιηθείς αλγόριθμος βασίζεται στην εξαγωγή από την ηχητική πληροφορία του χαρακτηριστικού της χρωματικής εντροπίας. Κατόπιν υπολογίζεται η μέση τιμή και η τυπική απόκλιση. Τα πλαίσια κατηγοριοποιούνται ανάλογα με το αν η τυπική απόκλιση έχει τιμή μεγαλύτερη από ένα προκαθορισμένο κατώφλι. Η μέθοδος υλοποιήθηκε στην αναπτυξιακή πλακέτα Xilinx ML403 η οποία διαθέτει FPGA της οικογένειας Virtex 4. Το σύστημα βασίζεται στον επεξεργαστή PowerPC ο οποίος υπάρχει εντός του FPGA. Τμήματα του αλγορίθμου, και συγκεκριμένα η συλλογή των δειγμάτων ήχου και ο υπολογισμός του φάσματος συχνοτήτων κάθε πλαισίου υλοποιήθηκαν απευθείας στο υλικό για λόγους απόδοσης.


Evia Top: Ο Ηλίας Βρεττός επιβεβαίωσε τον γάμο του με την Αναστασία Δεληγιάννη – Στην Κύμη ο γάμος του\nΟ Ηλίας Βρεττός επιβεβαίωσε τον γάμο του με την Αναστασία Δεληγιάννη – Στην Κύμη ο γάμος του\nΚαλεσμένος στην εκπομπή «Mega Καλημέρα» ήταν το πρωί της Δευτέρας ο Ηλίας Βρεττός, ο οποίος επιβεβαίωσε για πρώτη φορά τα δημοσιεύματα που τον ήθελαν να παντρεύεται με τη σύντροφό του, Αναστασία Δεληγιάννη.\nΟ Ηλίας Βρεττός μάλιστα αποκάλυψε πως ο γάμος τους, θα γίνει στις αρχές Σεπτεμβρίου, στην ιδιαίτερη πατρίδα του, την Κύμη.\n«Τα δημοσιεύματα περί γάμου που είχαν κυκλοφορήσει έφεραν και εμένα και τη σύντροφό μου σε μια αμηχανία διότι δεν ήταν ακόμη κανονισμένα τα πράγματα. Πλέον μπορώ να το ανακοινώσω και επίσημα, παντρεύομαι στις αρχές του Σεπτέμβρη και αυτός είναι ο λόγος που μίλησα και για συγκυριακή στιγμή στο τραγούδι μας. Είχα πει ότι όταν είναι σίγουρο θα το πω, αυτή τη στιγμή που έχουν δρομολογηθεί τα πάντα δεν έχω λόγο να μην σας το αποκαλύψω.\nΕπειδή η Αναστασία έχει αλλεργία με τη δημοσιότητα, θα προσπαθήσω να κρατήσω τον γάμο μακριά από τα φώτα της δημοσιότητας και σε κλειστό κύκλο. Έχω μια σχέση που με ισορροπεί με έναν άνθρωπο που είναι σε πολλά αντίθετος από μένα και αυτή η αντίθεση είναι αυτή που μας δένει. Έκανα πρόταση γάμου, όλα έγιναν με παραδοσιακό τρόπο. Όλα θα γίνουν με τη σωστή σειρά των πραγμάτων. Ο γάμος θα γίνει στην ιδιαίτερη πατρίδα τη δικιά μου, την Εύβοια σε πολύ κλειστό κύκλο και όπως το έχουμε φανταστεί και οι δυο μας», είπε μεταξύ άλλων ο Ηλίας Βρεττός.


Χειρο_ποιείν: ΠΑΙΔΙΚΟ ΣΕΜΙΝΑΡΙΟ DECOUPAGE ΣΕ ΜΠΛΟΥΖΑΚΙ, την Τετάρτη 26/6!!\nΠΑΙΔΙΚΟ ΣΕΜΙΝΑΡΙΟ DECOUPAGE ΣΕ ΜΠΛΟΥΖΑΚΙ, την Τετάρτη 26/6!!\nΤην ερχόμενη Τετάρτη 26 Ιουνίου θα πραγματοποιηθεί το τελευταίο μας σεμινάριο για το καλοκαίρι, καθώς θα διακόψουμε τα μαθήματα μέχρι τον Σεπτέμβρη!\nΤι καλύτερο για φινάλε από ένα ξεχωριστό παιδικό σεμινάριο!\nΟι μικροί μας φίλοι θα έχουν την δυνατότητα να διακοσμήσουν το δικό τους ξεχωριστό καλοκαιρινό μπλουζάκι, με πολύ απλά βήματα, μαθαίνοντας την τεχνική Decoupage σε ύφασμα αλλά και παράλληλα ζωγραφίζοντας...\nΏρα διεξαγωγής : 18:30-20:30


Νεκρή γυναίκα σε παραλία της Σητείας – energinews.gr\n22 Νοεμβρίου 2018 - by energinews (admin) - Leave a Comment 45\nΔιερευνώνται τα αίτια του θανάτου της\nΝεκρή εντοπίστηκε στις 8.30 το πρωί της Πέμπτης , μια γυναίκα σε παραλία της Σητείας.\nΑμέσως ενημερώθηκε το λιμεναρχείο Σητείας και κλιμάκιο έφθασε στην περιοχή.\nΗ σορός της 74χρονης γυναίκας ανασύρθηκε και μεταφέρθηκε στο νοσοκομείο Σητείας.\nΦως στα ακριβή αίτια του θανάτου της γυναίκας, Ελληνικής καταγωγής, θα ρίξει η νεκροψία νεκροτομή.\nPrevious Article Φρικτός θάνατος ηλικιωμένης στα Καμίνια – Αδίστακτοι ληστές την έδεσαν και τη φίμωσαν\nNext Article Πέθανε και… «κληρονόμησαν» χρέος 423.000€ για νοσήλια!


Κατεβάστε το δωρεάν βιβλίο Σύμμικτες γέφυρες σε μορφή: pdf, epub, mobi, FB2| Κατεβάσετε-βιβλίο.com\n– Τους κανονισμούς και τις προδιαγραφές που διέπουν τις μελέτες γεφυρών.\n– Κανόνες μόρφωσης συνήθων φορέων συμμίκτων γεφυρών.\n– Συστάσεις για προσομοίωση, στατική και δυναμική ανάλυση.\n– Μεθόδους προσδιορισμού των περιβαλλοντικών και άλλων επιρροών, λαμβάνοντας υπόψη τις χρόνιες παραμορφώσεις του σκυροδέματος λόγω ερπυσμού και συστολής ξήρανσης.\n– Ελέγχους του φορέα σε αντοχή, ευστάθεια, λειτουργικότητα και κόπωση.\n– Ελέγχους στη φάση λειτουργίας και τις ενδιάμεσες φάσεις κατασκευής.\n– Τρία ολοκληρωμένα παραδείγματα εφαρμογής με παραπομπές στα κείμενα των DIN-Fachberichte.Ο Γιάννης Βάγιας είναι διπλ. πολιτικός μηχανικός ΕΜΠ και Δρ. μηχανικός του Πολυτεχνείου Braunschweig, Γερμανίας. Είναι αναπληρωτής καθηγητής στο Τμήμα Πολιτικών Μηχανικών, Εργαστήριο Μεταλλικών Κατασκευών του ΕΜΠ. Συμμετείχε στις επιτροπές σύνταξης του Ελληνικού Κανονισμού Σκυροδέματος και του Νέου Ελληνικού Αντισεισμικού Κανονισμού (ΝΕΑΚ). Εκπρόσωπος της Ελλάδας και μέλος επιτροπών σύνταξης στον Ευρωκώδικα 3, για τις σιδηρές κατασκευές, σύμβουλος μηχανικός ευρωπαϊκών και ελληνικών εταιρειών σε θέματα μεταλλικών και σύμμικτων κατασκευών.\nΣυγγραφέας : Βάγιας Ιωάννης Κ., Ηλιόπουλος Άρης\nISBN : 960-209-991-7\nΚατηγορίες : Μηχανική, Κατασκευές, Γέφυρες\n← Κάτω από τη ρόδα\nΟ αρουραίος κι ο ποντικός της πόλης →


Πολύ αργός Caja | osⒶrena Forums\nΠολύ αργός Caja\nΣυζήτηση στην κατηγορία 'Ubuntu/Mint/Debian και παράγωγες διανομές' που ξεκίνησε ο χρήστης sudo, 8 Μαρ 2017.\nΣτο video που παραθέτω , φαίνεται πόση ώρα κάνω απλά για επιλέξω κάποιον φάκελο (και διπλάσιο για να τον ανοίξω).\nΥπάρχει κάποια λύση χωρίς να κάνω επανεγκατάσταση;\n(ο φάκελος misc περιέχει αρχεία και φακέλους 30gb περίπου , ο movies είναι άδειος και ο torrent 2gb)\nsudo, 8 Μαρ 2017\nΜήπως κάποιο θέμα με δικαιώματα; Δοκίμασε:\nsudo chown username:usergroup /run/user/1000/dconf/user\nόπου username βάζεις το όνομα χρήστη και usergroup την ομάδα (συνήθως το ίδιο με το username).\ndebianass, 8 Μαρ 2017\nΗ πιο σχετική αναφορά που βρήκα είναι ένα bug report αλλά είναι από το 2014 και το έχει αναφέρει μόνο ένα άτομο, οπότε είναι μηδαμινές οι πιθανότητες να διερευνηθεί περαιτέρω. Θα μπορούσες βέβαια να προσθέσεις ότι επηρεάζει κι εσένα ή να κάνεις ένα νέο report. Ίσως και να είναι σπάνια εμφανιζόμενο bug. Από 'κει και πέρα, μπορούμε να ρίξουμε ιδέες.\nSoulrain Falls, 8 Μαρ 2017\nμπορεις να βαλεις και καποιον αλλον, π.χ. τον pcmanfm, για να δεις αν κανει το ιδιο πραγμα.\nΚαλησπέρα! δηλαδή ο καλύτερος file manager για Linux που υπάρχει αυτή την στιγμή είναι το Caja; επειδή κι εμένα μου κάμει κάτι ενίοτε άσκοπες καθυστερήσεις όταν πάω να ανοίξω ένα φάκελο ας πούμε και χωρίς να διαθέτει τεράστιο όγκο δεδομένων μέσα. Μου κάνει και κάτι άλλο σπαστικό όπως να πρέπει να ανοίξω έναν φάκελο κάνοντας 3 με 4 κλικ. Αν υπάρχει κάτι πανομοιότυπο και καλύτερο σε ευελιξία,εμφάνιση και λειτουργικότητα πείτε μου να μάθω κι εγώ.Ειδάλλως, θα περιμένω\nmikeius666p, 22 Μαι 2017\nΟ/Η mikeius666p είπε κι ελάλησε: ↑\nΚαλύτερος file manager είναι αυτός που σε βολεύει καλύτερα. Προσωπικά βολεύομαι πλήρως με τον ναυτίλο παρά τις ελλείψεις που συνεχώς του προσάπτονται. O caja γενικά θεωρείται μέτριος, δεν προσφέρει κάτι το εκπληκτικό αλλα λειτουργεί γενικά καλά. Πιο πλήρης θεωρείται ο dolphin του KDE καθότι είναι και απλός στην χρήση εχει πολλές επιλογές (για μενα υπερβολικά πολλές). Τωρα αν θα επρεπε να αλλάξεις τον file manager σου, για μένα καλύτερα αν δεν σε βολευει αυτός που έχεις καλύτερα να αλλάξεις ολο το γραφικό περιβάλλον και όχι μονο αυτον (οι file manager συνήθως πάνε πακέτο με τα DE). Το να εχεις πχ dolphin σε mate αν και δυνατό δημιουργεί συνήθως προβλήματα.\ndirosis, 23 Μαι 2017\nΑρέσει σε mikeius666p\nOk κατάλαβα, ευχαριστώ!\nmikeius666p, 23 Μαι 2017\nΟ/Η dirosis είπε κι ελάλησε: ↑\nγενικα ισχυει, δηλαδη αν θελεις τον ναυτιλο, θα ειναι καλυτερο να εχεις gnome, κλπ, επειδη εχουν αρκετα dependencies. αλλα μπορεις ευκολα να βαλεις και αλλον χωρις να χαλασει τιποτα. σε αυτη την περιπτωση ομως, θελεις καποιον που να ειναι οσο το δυνατον αυτονομος (thunar, pcmanfm, emelfm, flufftk). εμενα ο ναυτιλος με νευριαζει, ετσι που τον εχουν κανει. δεν τον εχω χρησιμοποιησει καθολου. εχω εγκαταστησει τον pcmanfm (του xfce δεν ειναι και δαυτος , και τον εχω βολευτει μια χαρα. απλα δεν εχω βρει ακομα τροπο, πως να τον κανω default στο gnome. οταν δηλαδη θελω να ανοιξω εναν φακελο ας πουμε, να ανοιγει ο pcmanfm αντι για τον ναυτιλο.\nDarkGoth, 24 Μαι 2017\nαπλα δεν εχω βρει ακομα τροπο, πως να τον κανω default στο gnome. οταν δηλαδη θελω να ανοιξω εναν φακελο ας πουμε, να ανοιγει ο pcmanfm αντι για τον ναυτιλο.\nΤι έχεις δοκιμάσει μέχρι τώρα; Ένας τρόπος είναι το\nxdg-mime default τάδε.desktop inode/directory\nκαι βλέπεις αν έπιασε με\nΣυγκεκριμένα για το GNOME όμως, ενδέχεται κάποια πράγματα να είναι hardcoded και να μην αλλάζουν. Μπορεί δηλαδή να πετύχει η αλλαγή αλλά αν πας να ανοίξεις φάκελο από το Places που λέει στη μπάρα, να ανοίγει ο Nautilus.\nSoulrain Falls, 24 Μαι 2017\nδεν εχω μπαρα με "places". εχω το gnomeshell. το εκανα και πλεον με βγαζει τον pcmanfm, αλλα για καποιο λογο δεν πιανει παντου. π.χ. στον γκοτζιλλα και τον κεραυνοπουλι, οταν παταω να με δειξει τα downloaded files, συνεχιζει να βγαζει τον ναυτιλο. σε αλλα (π.χ. show extracted files απο τον archive manager) βγαζει κανονικα τον pcmanfm. τεσπα, δεν το εψαξα και πολυ, θα το κοιταξω παλι καλυτερα.\nΤο «Places» είναι προεγκατεστημένο extension του Shell. Δεν ξέρω βέβαια αν υπάρχει στην έκδοση που έχεις ή το έβαλαν πιο μετά. Συνήθως δεν είναι ενεργοποιημένο.\nΔες αν έχεις κάποιο από τα αρχεία $HOME/.local/share/applications/mimeapps.list,\n$HOME/.local/share/applications/defaults.list, $HOME/.local/share/applications/mimeinfo.cache (ψιλοδιαφέρει ανάλογα με διανομή/DE). Εκεί θα πρέπει να βλέπεις κάτι σαν αυτό\nΜπορεί να έχει και τον nautilus αλλά ο pcmanfm θα πρέπει να είναι πρώτος στη σειρά. Αν δεν υπάρχει το αρχείο, μπορείς να το φτιάξεις. Ίσως και να αλλάζει τη σειρά η εκάστοτε εφαρμογή που ανοίγεις, αν και κανονικά δε θα έπρεπε να πειράζει ό,τι έχεις στο .local. Αν θέλεις να μπλέξεις χειροκίνητα, το αντίστοιχο system-wide αρχείο είναι στο /usr/share/applications/xxx.\nα, οχι τα extensions δεν τα εχω καν εγκαταστησει. τα να τα κανω; τελειως γυμνο το εχω (ασχετα αν εχω ξεσκισει το css του). τσιτσιδο gnomeshell. απο τα αρχεια που λες, υπαρχει αυτο το αρχειο:...\nτο οποιο το ειχα δει και παλιοτερα, αλλα δεν ειχα μπει στη σκεψη να το ανοιξω, η, να το ψαξω να δω τι κανει. τωρα εμαθα. αν και μαλλον θα προτιμησω το systemwide (αν δεν αντικατασταθει με κανα update)\nΑν θέλεις να παραμένουν οι αλλαγές, το local είναι μονόδρομος. Γι' αυτό υπάρχει άλλωστε. Το system-wide αλλάζει με update ή αν (απ)εγκαταστήσεις κάποια εφαρμογή που ορίζει τον file manager (ή γενικά τη λειτουργία του «Open with...»). Παλιότερα π.χ. υπήρχε μια στραβή και αν εγκαθιστούσες το Audacious για μουσική, οριζόταν αυτό ως file manager.\nΕπιστρέφω μετά από τόσο καιρό για να σας πω ότι το πρόβλημα ήταν από το θέμα της Ravefinity και συγκεκριμένα από τα εικονίδια τους. Αν χρησιμοποιήσω το θέμα τους, αλλά εικονίδια βάλω από τα default του mint όλα λειτουργούν άψογα.\nsudo, 8 Ιουλ 2017\nΑυτά είναι κακοτεχνίες και θα ήταν καλό να τα επισημαίνετε στους developers. Αντίστοιχη χαζομάρα ήταν το να εξαφανίζεται ολόκληρο το panel (γκουχ...XFCE) όταν κάποιος άνοιγε συγκεκριμένες σελίδες στον browser, μεταξύ των οποίων ήταν και το forum εδώ, επειδή έλειπε μια γραμματοσειρά από το σύστημα. Τι σχέση έχει το panel ενός DE με το τι γίνεται στον browser, μόνο ένας προγραμματιστής «ιδιοφυΐα» μπορεί να ξέρει.\nSoulrain Falls, 8 Ιουλ 2017\nΟ/Η sudo είπε κι ελάλησε: ↑\nγι'αυτο και εγω χρησιμοποιω παντα της διανομης. ειναι τα πιο σιγουρα να λειτουργησουν σωστα. δοκιμασε με τα faenza που πλησιαζουν αρκετα στα εικονιδια του ravefinity. ειναι αρκετα μεγαλα (καπου 45ΜΒ νομιζω) αλλα ειναι πολυ καλοφτιαγμενα\nβαλτα και τα 2 και δοκιμασε πιο σε αρεσει. το faenza-icon-theme ειναι το κλασσικο faenza. το mate-faenza ειναι το ιδιο, απλα εχει πρασινη minty green αποχρωση, σε καποια εικονιδια.\nαυτο εδω ειναι το mate-faenza\nκαι αυτο εδω ειναι το faenza-icon-theme


Άρσεναλ – Λίβερπουλ με Live Streaming* & ενισχυμένες αποδόσεις • Bet-planet.gr\nΆρσεναλ – Λίβερπουλ με Live Streaming* & ενισχυμένες αποδόσεις\nΜε τον τελικό του αγγλικού Σούπερ Καπ, του Community Shield, ξεκινά -ως είθισται- η σεζόν στην Αγγλία. Άρσεναλ και Λίβερπουλ κοντράρονται στο εμβληματικό Γουέμπλεϊ του Λονδίνου. Η σέντρα του αγώνα είναι προγραμματισμένη για τις 18:30.\nΆρσεναλ – Λίβερπουλ με σούπερ προσφορά*\nΑπό Κύπελλο σε Κύπελλο θέλει να πάει η Άρσεναλ. Η τελευταία γεύση της από την περασμένη αγωνιστική περίοδο ήταν γλυκιά, αφού κατέκτησε το FA Cup, επικρατώντας της Τσέλσι στον τελικό με 2-1. Από εκείνο το σημείο θέλει να αρχίσει και πάλι η ομάδα του Αρτέτα, βάζοντας τις βάσεις για μια καλή χρονιά. Προ ολίγων ημερών (25/8) οι «κανονιέρηδες» επιβλήθηκαν της ΜΚ Ντονς με 4-1, στο φιλικό – πρόβα τζενεράλε.\nΤο αγγλικό ντέρμπι σε Live Streaming*\nΗ κατάκτηση της Premier League, σχεδόν 30 χρόνια από την τελευταία φορά, ήταν αναμφίβολα το highlight της περσινής σεζόν για τη Λίβερπουλ. Τον άθλο αυτό θέλει να επαναλάβει και στην νέα αγωνιστική περίοδο, επομένως η κατάκτηση του τροπαίου σήμερα θα αποτελούσε σημαντική ώθηση. Δύο δυνατά φιλικά έδωσε η ομάδα του Κώστα Τσιμίκα.\nΕπικράτησε της Στουτγκάρδης με 3-0, ενώ αναδείχθηκε ισόπαλη με τη Σάλτσμπουργκ με σκορ 2-2.\nΟ τελικός του Σούπερ Καπ Αγγλίας παίζει με σούπερ προσφορά*, σε Live Streaming*, με ενισχυμένες αποδόσεις και κορυφαία ειδικά στοιχήματα.


women secret | online magazine: ΟΙΚΟΝΟΜΙΚΗ ΚΡΙΣΗ ΜΕ ΣΤΥΛ: ΠΩΣ ΘΑ ΠΑΡΑΜΕΙΝΟΥΜΕ ΚΟΜΨΕΣ!\nΟΙΚΟΝΟΜΙΚΗ ΚΡΙΣΗ ΜΕ ΣΤΥΛ: ΠΩΣ ΘΑ ΠΑΡΑΜΕΙΝΟΥΜΕ ΚΟΜΨΕΣ!\nΗ οικονομική κατάσταση της χώρας μας πάει από το κακό στο χειρότερο. Τα έξοδα αυξάνονται, οι μισθοί μειώνονται και δυστυχώς όλα δείχνουν ότι η οικονομική κρίση ήρθε για να μείνει. Το πορτοφόλι από τις πρώτες μέρες του μήνα μένει άδειο, πριν προλάβει να γεμίσει (αν γεμίσει!) και έτσι συνήθειες όπως τα ψώνια για την έξοδο του Σαββάτου, οι εξορμήσεις στα μαγαζιά και η ανανέωση της γκαρνταρόμπας σχεδόν ανά μήνα, αποτελούν συνήθειες του παρελθόντος!\nΠαρ'όλα αυτά, δεν πρέπει να απογοητεύεστε, εμείς οι γυναίκες μπορούμε είμαστε το ίδιο κομψές χωρίς να είμαστε πια τόσο υπερκαταναλωτικές! Άλλωστε έχουμε πει πολλές φορές ότι το στυλ δεν αγοράζεται! Μπορούμε να είμαστε στιλάτες, αξιοποιώντας όσα ήδη έχουμε στην ντουλάπα μας, με κάποιες πολύ οικονομικές αγορές και εφαρμόζοντας τα παρακάτω:\n- Πρώτα, αρκετά σημαντικό είναι να ξεχωρίσετε τα ρούχα που φοράτε από αυτά που έχετε αφήσει στο πίσω μέρος της ντουλάπας. Τα τελευταία-όσο και να σας φαίνεται αστείο-μπορείτε να τα ανταλλάξετε με φίλες σας (swap λέγεται η τελευταία τάση στο shopping που έχει ξεκινήσει και στην Ελλάδα, όπου συγκεντρώνονται γυναίκες άγνωστες μεταξύ τους και ανταλλάζουν ρούχα που δεν έχουν φορέσει ποτέ ή ελαφρώς μεταχειρισμένα). Οι προτιμήσεις και τα γούστα είναι διαφορετικά! Μπορεί το παντελόνι που το φορέσατε μόνο μία φορά γιατί παχύνετε να ταιριάζει απίστευτα σε κάποια άλλη!\n- Ακόμα, μπορείτε να τα πουλήσετε σε χαμηλή τιμή σε sites όπως το "antallakse to.gr"! Πως θα σας φαινόταν αν βγάζατε 5 ευρώ από εκείνα τα βραχιόλια που σας έφερε δώρο κάποια θεία και δεν τα φορέσατε ποτέ;\n- Καιρός να ξαναγυρίσουμε στη μοδίστρα της γειτονιά μας, αφού με μικρό κόστος όχι μόνο επιδιορθώνει τα ρούχα μας αλλά ακόμα με ελάχιστες προσθαφαιρέσεις μπορεί να μετατρέψει ένα αδιάφορο κομμάτι σε κάτι ωραίο και ιδιαίτερο. Η προσθήκη μπαλωμάτων, τρουκς, παγιετών ή ακόμα και σταμπών, σχεδίων από άλλα ρούχα που έχουν φθαρεί εντελώς είναι αρκετά για να αποκτήσετε κάτι καινούριο!\n- Ποντάρετε στα αξεσουάρ, όπως έχουμε πει τόσες φορές, ένα και μόνο αξεσουάρ μπορεί να απογειώσει το σύνολο! Δοκιμάστε να "παίξετε" στις εμφανίσεις σας με φουλάρια, ζώνες, τις καρφίτσες/ μπουτουνιέρες που ήδη έχετε! Άλλωστε, ακόμα και να αγοράσετε μερικά μπορείτε να βρείτε σχέδια σε πολύ χαμηλές τιμές.\n- Οι εκπτώσεις ήρθαν. Αν και πια δεν συγκινούν κανένα αφού χρήματα δεν υπάρχουν! Ωστόσο είναι μια καλή ευκαιρία να αγοράσετε "βασικά" είδη ένδυσης που κοστίζουν και που τα φοράτε μεγάλο διάστημα όπως εσώρουχα, δερμάτινα παπούτσια ή επώνυμα τζιν! Καθώς και κλασικά κομμάτια που είναι πάντα στην μόδα όπως ένα καλό άσπρο πουκάμισό ή ένα επώνυμο δαντελένιο φόρεμα!\n- Ήρθε η ώρα να επιστρέψουμε στη φύση. Τα επώνυμα καλλυντικά είναι πανάκριβα και πέρα από κάποιες πιο οικονομικές φίρμες, ίσως ήρθε η ώρα να δοκιμάσετε πιο φυσικούς μεθόδους! Για παράδειγμα το scrub σώματος (προϊόν απολέπισης) στο εμπόριο κοστίζει, οπότε δοκιμάστε να φτιάξετε ένα μείγμα με λάδι και ζάχαρη που μπορεί να προσφέρει τα ίδια αποτελέσματα με ελάχιστο κόστος!\n- Τα formal ρούχα που έχετε στην ντουλάπα, μήπως ήρθε ο καιρός να τα φοράτε συχνότερα; Συνδυάζοντάς τα με casual κομμάτια και πιο λιτά αξεσουάρ μπορείτε να πάτε στο γραφείο, στην αγορά, ακόμα και για έναν απλό καφέ! Το little black dress βγάλτε το από την κρεμάστρα και συνοδέψτε το με ένα τζιν πουκάμισο και τα καθημερινά σας σανδάλια!\n- Τέλος, καλό είναι να αρχίσετε να προτιμάτε τα "πολυμορφικά ρούχα", που φοριούνται όλο το χρόνο! Ανάλογα με τι θα συνδυάσετε την τζιν σαλοπέτα μπορείτε να την φορέσετε τώρα με ένα ραντάκι και το χειμώνα με ένα κολάν, μπότες και ένα λεπτό πουλόβερ.\nΤο στυλ λοιπόν δε θέλει ακριβά και πολλά ρούχα αλλά δημιουργικότητα. Με όλα τα παραπάνω, να είστε σίγουρες ότι θα παραμείνετε κομψές, στιλάτες και δεν θα χάσετε ίχνος από την γοητεία σας. It's a promise!\nστις 3/03/2012 09:53:00 μ.μ.


Συνδιοργανώθηκε από το ΥΠΠΑΝ και το Παν. Frederick: Μία εβδομάδα φοιτητής/τρια\n23 Ιουλ 2021 - 16:23\nΜε μεγάλη επιτυχία πραγματοποιήθηκε καλοκαιρινό πρόγραμμα με θέμα «Μία εβδομάδα φοιτητής/φοιτήτρια» μεταξύ 5 με 9 Ιουλίου 2021 με τη συμμετοχή μαθητών και μαθητριών των Τεχνικών Σχολών. Το Πρόγραμμα συνδιοργανώθηκε από τη Διεύθυνση Μέσης Τεχνικής και Επαγγελματικής Εκπαίδευσης και Κατάρτισης (ΔΜΤΕΕΚ) του Υπουργείου Παιδείας, Πολιτισμού, Αθλητισμού και Νεολαίας (ΥΠΠΑΝ) και το Πανεπιστήμιο Frederick.\nΣτο Πρόγραμμα συμμετείχαν 70 παιδιά 1ης και 2ης τάξης που φοιτούν στους κλάδους των Εφαρμοσμένων Τεχνών, Βιομηχανικού Σχεδιασμού, Ηλεκτρολογίας και Ηλεκτρονικών Εφαρμογών, Μηχανολογίας και Αρχιτεκτονικής και Πολιτικής Μηχανικής. Οι μαθητές και οι μαθήτριες είχαν την ευκαιρία να ζήσουν από κοντά την εμπειρία του/της φοιτητή/φοιτήτριας συμμετέχοντας σε ένα πρόγραμμα η φιλοσοφία του οποίου βασίστηκε σε τρεις πυλώνες:\n1. ΜΑΘΑΙΝΩ: Συμμετοχή σε διαδραστικά, βιωματικά εργαστήρια και μαθήματα από ειδικούς στον κάθε τομέα\n2. ΒΛΕΠΩ: Γνωριμία με άτομα από εταιρείες και οργανισμούς που αποτελούν για τα Κυπριακά δεδομένα πρότυπα, απόφοιτους και φοιτητές\n3. ΚΑΝΩ: Εφαρμογή της θεωρίας στην πράξη\nΤο πρόγραμμα ήταν σχεδιασμένο για κάθε κλάδο ξεχωριστά και όλες οι δράσεις είχαν άμεση συνάφεια με τον τομέα εκπαίδευσής τους.\nΕπιγραμματικά το Πρόγραμμα περιλάμβανε τις πιο κάτω δράσεις ανά Κλάδο:\nΚλάδος Ηλεκτρολογίας και Ηλεκτρονικών Εφαρμογών\nΟι μαθητές/μαθήτριες είχαν την ευκαιρία να γνωρίσουν μερικά πεδία μέσα από το ευρύ φάσμα των μαθημάτων που προσφέρουν τα προγράμματα Σπουδών του Τμήματος στον τομέα της Ηλεκτρολογίας και Ηλεκτρονικών της Μηχανικής των Ηλεκτρονικών Υπολογιστών και της Πληροφορικής.\nΌλα τα εργαστήρια είχαν σκοπό πρώτα να ενημερώσουν τους/τις μαθητές/μαθήτριες για τις διάφορες τεχνολογίες και στη συνέχεια να τους εμπλέξουν σε πρακτικές και πειραματικές εργασίες, με στόχο να κατανοήσουν τις βασικές αρχές της θεωρίας και να αποκτήσουν διάφορες δεξιότητες.\nΚατά την 1η μέρα του καλοκαιρινού σχολείου, οι μαθητές/μαθήτριες συναντήθηκαν με καθηγητές του Τμήματος και είχαν την ευκαιρία να συζητήσουν τόσο για τις ακαδημαϊκές όσο και για τις ερευνητικές δραστηριότητες του Τμήματος και να ενημερωθούν για τους κλάδους του και τα Προγράμματα που προσφέρονται.\nΣτη συνέχεια παρακολούθησαν βιωματικό εργαστήρι Τεχνολογίες διαδικτύου, όπου είχαν την ευκαιρία να σχεδιάσουν ιστοσελίδες με τη βοήθεια λογισμικών και να προβούν σε διάφορες αλλαγές και μετατροπές.\nΚατά τη 2η μέρα της επίσκεψης οι μαθητές/μαθήτριες ξεναγήθηκαν στην έκθεση The Sun and Us, η οποία αποτελεί προϊόν ερευνητικής συνεργασίας του Τμήματος με τον Ευρωπαϊκό Οργανισμό Διαστήματος και αποτελεί ένα εντυπωσιακό φαινόμενο του διαστημικού καιρού, όπως είναι οι ηλιακές εκρήξεις, οι οποίες επηρεάζουν τόσο τα τεχνολογικά συστήματα, όσο και τον ίδιο τον πλανήτη μας.\nΣτη συνέχεια παρακολούθησαν βιωματικό εργαστήρι Μικροελεγκτών , στο οποίο πειραματιστήκαν με αισθητήρες και μικροελεγκτές σε εφαρμογές ανίχνευσης κίνησης και μέτρησης απόστασης.\nΚατά την 3η μέρα οι μαθητές/μαθήτριες μελετήσανε σε εργαστήρι μέσω προσομοιωτή, την παραγωγή Ηλεκτρικής ενέργειας από την Αιολική Ενέργεια, πραγματοποίησαν διάφορες μετρήσεις. Στη συνέχεια επισκέφθηκαν το Αιολικό Πάρκο στη Λάρνακα όπου ξεναγήθηκαν στις εγκαταστάσεις του από μέλη του προσωπικού και παρακολούθησαν σε πραγματικές συνθήκες όλα τα στάδια της παραγωγή Ηλεκτρικής ενέργειας.\nΤην 4η μέρα της επίσκεψης οι μαθητές/μαθήτριες αφού ενημερώθηκαν για τις διάφορες μορφές των ανανεώσιμων πηγών ενέργειας είχαν την ευκαιρία να παρακολουθήσουν τη χρήση των φωτοβολταϊκών για την παραγωγή ηλεκτρικής ενέργειας. Παράλληλα προέβηκαν σε εργαστηριακές ασκήσεις όπου πραγματοποίησαν διάφορες μετρήσεις σε πραγματικές συνθήκες\nΚατά την 5η και τελευταία μέρα του καλοκαιρινού σχολείου οι μαθητές/μαθήτριες παρακολούθησαν το βιωματικό εργαστήρι Ηλεκτρονικών Κυκλωμάτων. Σε αυτό ασχολήθηκαν με τον σχεδιασμό, την κατασκευή, τη μέτρηση και τον έλεγχο ηλεκτρονικών κυκλωμάτων.\nΤέλος, συμμετείχαν σε βιωματικό εργαστήρι Ηλεκτρικών εγκαταστάσεων όπου εκεί ενημερώθηκαν για τα διάφορα στάδια της μελέτης και του σχεδιασμού ηλεκτρικών εγκαταστάσεων. Είχαν την ευκαιρία να ασχοληθούν με διάφορα εργαστηριακά μοντέλα οικιακών Ηλεκτρικών εγκαταστάσεων και παρακολούθησαν τις διαδικασίες μέτρησης και ελέγχου των συστημάτων ασφάλειας τους.\nΚλάδος Εφαρμοσμένων Τεχνών και Βιομηχανικού Σχεδιασμού\nΟι μαθητές/μαθήτριες των κλάδων των Εφαρμοσμένων Τεχνών και του Βιομηχανικού Σχεδιασμού είχαν την ευκαιρία να συμμετάσχουν σε σειρά βιωματικών εργαστηρίων τα οποία σχεδιάστηκαν ειδικά γι’ αυτούς από το τμήμα Τεχνών και Επικοινωνίας του Πανεπιστημίου. Τα εργαστήρια ήταν μεταξύ τους αλληλένδετα με στόχο την κατάρτιση των συμμετεχόντων σε όλα τα πεδία του art + design, καθώς η ομάδα απαρτιζόταν από παιδιά πέντε διαφορετικών Ειδικοτήτων και συγκεκριμένα των Κλάδων, Γραφικών Τεχνών και Πολυμέσων, Διακοσμητικής, Βιομηχανικού Σχεδιασμού, Σχεδιασμού και Κατασκευής Ενδυμάτων και Σχεδιασμού και Κατασκευή Επίπλων και Ξύλινων Κατασκευών. Ένα από τα εργαστήρια, με τίτλο «Design Matters», καταπιανόταν με την οπτική επικοινωνία, κουλτούρα και τη σημασία του ντιζάιν και αποτελούσε την εισαγωγή του Προγράμματος. Το εργαστήρι επικεντρώθηκε στις δεξιότητες που μπορούν να αποκτηθούν για την ανάγνωση και κατανόηση εικόνων, την επικοινωνία, τη σημειολογία και την επίτευξη της οπτικής νοημοσύνης, της οπτικής ικανότητας και του οπτικού γραμματισμού.\nΤο 2ο εργαστήρι με την ονομασία «Typo Mania» αφορούσε στον σχεδιασμό μη αναλογικών τυπογραφικών στοιχείων σταθερού πλάτους. Το εργαστήρι είχε εισαγωγικό χαρακτήρα στην τυπογραφία και αποσκοπούσε να φέρει σε πρώτη επαφή τους/τις εκπαιδευόμενους/ες με την τέχνη του σχεδιασμού τυπογραφικών στοιχείων.\nΣτη συνέχεια, το 3ο εργαστήρι «Strike a Pose» έφερε σε πρώτη επαφή τους/τις εκπαιδευόμενους/ες με τη διαδικασία παραγωγής οπτικοακουστικών έργων. Μέσα από φωτογραφία και κινητή εικόνα το πρακτικό εργαστήριο συμπεριλάμβανε ψηφιακά προγράμματα για την Οπτικοακουστική Παραγωγή, μαθαίνοντάς τους μικρά «μυστικά», για τον κόσμο της τηλεόρασης και του κινηματογράφου.\nΤο 4ο εργαστήρι «The Four Elements» αποτέλεσε μία πρώτη γνωριμία για τους/τις εκπαιδευόμενους/ες με τη σύνθεση και το χρώμα. Οι συμμετέχοντες/ουσες μελέτησαν εικόνες των τεσσάρων στοιχείων της φύσης: του νερού, του αέρα, της φωτιάς και της γης. Μελετώντας τις φόρμες, τα χρώματα και τις υφές των εικόνων οι μαθητές/μαθήτριες επικεντρώθηκαν σ’ ένα στοιχείο για να δημιουργήσουν συνθέσεις με γνώμονα τη χρωματική διαβάθμιση, την υφή και τη φόρμα.\nΤο 5ο εργαστήρι «Fashion Lover» είχε στόχο να φέρει σε επαφή πρώτη επαφή τους/τις μαθητές/μαθήτριες με τη δημιουργία αξεσουάρ για το κεφάλι και γενικότερα με τη σημασία των εναλλακτικών εφαρμογών της μόδας.\nΕπιπρόσθετα το 6ο εργαστήρι «Space and Object» εισήγαγε τους μαθητές στις σύγχρονες τάσεις της εσωτερικής αρχιτεκτονικής και σχεδιασμού και τη σημασία του χώρου, του αντικειμένου και επίπλου σε σχέση με τον άνθρωπο και την διά δράση με το χώρο.\nΚατά τη διάρκεια της εβδομάδας αυτής οι μαθητές και μαθήτριες επισκέφθηκαν επαγγελματικούς χώρους όπως το Egg Design Studios, το γραφείο Αρχιτεκτόνων Επί Τέσσερα καθώς επίσης και την εικαστική έκθεση του Λευτέρη Τάπα στο Δημοτικό Κέντρο Τεχνών της Λευκωσίας αποκομίζοντας σημαντικές γνώσεις και εμπειρίες.\nΚλάδος Αρχιτεκτονικής και Πολιτικής Μηχανικής\nΟι μαθητές/μαθήτριες επισκέφθηκαν το Εργαστήριο Μηχανικής του Πανεπιστημίου Frederick. Αρχικά ενημερώθηκαν για τη δομή, την οργάνωση και τη λειτουργία των διαφόρων Εργαστηριακών Μονάδων και τη σημασία που έχουν οι εργαστηριακές δοκιμές στην εκπαίδευση, στην έρευνα, στην πιστοποίηση των υλικών και των κατασκευών αλλά και στο επάγγελμα του Πολιτικού Μηχανικού και του Αρχιτέκτονα γενικότερα.\nΑκολούθως, δόθηκε έμφαση στα ψηλά κτίρια και έγιναν επιδείξεις στη Σεισμική Τράπεζα του Πανεπιστημίου Frederick για τον τρόπο εξέτασης της συμπεριφοράς μοντέλων κτιρίων σε εργαστηριακό περιβάλλον. Στη συνέχεια οι μαθητές/μαθήτριες χωρίστηκαν σε τρεις ομάδες και τους δόθηκαν τα απαραίτητα υλικά για την κατασκευή ενός μοντέλου ψηλού κτιρίου με ξύλινα στοιχεία. Οι μαθητές/μαθήτριες αρχικά έκαναν πρόχειρα σχέδια επεξηγώντας την βασική τους ιδέα και στη συνέχεια κάθε ομάδα προχώρησε στην κατασκευή του δικού της μοντέλου. Η δραστηριότητα αυτή συνεχίστηκε μέχρι και την Παρασκευή 9/7/2021.\nΤην Τετάρτη οι μαθητές/μαθήτριες επισκέφθηκαν διάφορα έργα στην πόλη της Λευκωσίας. Αρχικά επισκέφθηκαν το κτίριο 360 στη λεωφόρο Μακαρίου, ένα από τα υψηλότερα κτήρια της πόλης. Ενημερώθηκαν από τους υπεύθυνους του κτιρίου για τη διαδικασία κατασκευής του κτιρίου και είδαν από κοντά τα σημαντικότερα τμήματα του κτιρίου. Ακολούθως επισκέφθηκαν έργα που γίνονται στην τάφρο της Λευκωσίας και ενημερώθηκαν από τον μηχανικό του έργου και μηχανικούς του Δήμου Λευκωσίας. Στη συνέχεια επισκέφθηκαν την πλατεία ελευθερίας και ενημερώθηκαν για την κατασκευή του έργου. Τέλος, επισκέφθηκαν την οδό Λήδρας, μέχρι και το οδόφραγμα και ενημερώθηκαν για τα παραδοσιακά κτίρια της πόλης και τα κτίρια εντός της νεκρής ζώνης.\nΤην Παρασκευή οι μαθητές/μαθήτριες επισκέφθηκαν ξανά το Εργαστήριο Μηχανικής του Πανεπιστημίου. Αρχικά ολοκλήρωσαν την κατασκευή του μοντέλου ψηλού κτιρίου. Στη συνέχεια απάντησαν σε 10 ερωτήσεις υπό μορφή αυτόαξιολόγησης του μοντέλου που κατασκεύασαν. Οι ερωτήσεις αυτές αναφέρονταν στα τεχνικά του χαρακτηριστικά, το βαθμό ορθότητας και τελειότητας του μοντέλου, το μέγιστο ύψος, το σύστημα θεμελίωσης και την ποσότητα των υλικών που χρησιμοποίησαν. Οι απαντήσεις αυτών των ερωτήσεων, υπήρξαν απόλυτα αντικειμενικές και απέδιδαν την πραγματικότητα. Τέλος, το μοντέλο κάθε ομάδας δοκιμάστηκε στη σεισμική τράπεζα μέχρι αστοχίας, σε ένα εύρος συχνοτήτων το οποίο περιείχε τη κυρίαρχη ιδιοσυχνότητα του μοντέλου. Οι μαθητές/μαθήτριες αφενός κατανόησαν τον τρόπο συμπεριφοράς ενός κτιρίου σε περίπτωση σεισμού αφετέρου δε μελέτησαν τις μορφές αστοχίας του κάθε μοντέλου.\nΚατά την διάρκεια της εβδομάδας του καλοκαιρινού σχολείου οι μαθητές/μαθήτριες είχαν την ευκαιρία να γνωρίσουν από κοντά διάφορες ερευνητικές και ακαδημαϊκές δραστηριότητες που αναπτύσσονται από καθηγητές του Τμήματος Μηχανολόγων Μηχανικών.\nΚατά την πρώτη μέρα οι μαθητές/μαθήτριες εκτός από τη γνωριμία και τη φιλική συζήτηση με καθηγητές, γνώρισαν και φοιτητές/φοιτήτριες του τμήματος όπου τους μίλησαν για το Πανεπιστήμιο και για τις αλλαγές που βιώσαν κατά τη μετάβαση τους από τη δευτεροβάθμια στην τριτοβάθμια εκπαίδευση. Η συζήτηση ήταν πολύ βοηθητική και οι απαντήσεις που δόθηκαν από τους/τις φοιτητές/φοιτήτριες και καθηγητές έλυσαν πολλές απορίες σχετικά με την πανεπιστημιακή ζωή.\nΤην επόμενη μέρα οι μαθητές/μαθήτριες με τη συνοδεία καθηγητών και φοιτητών, επισκέφθηκαν ένα υπερσύγχρονο εργοστάσιο σχετικό με Ανανεώσιμες Πηγές Ενέργειας και με κύρια δραστηριότητα την τεχνολογία υδρογόνου. Στους χώρους του εργοστασίου, διεξάγονται πάρα πολλές δραστηριότητες εφαρμοσμένης έρευνας, χρήσης και αποθήκευσης αέριου υδρογόνου για παραγωγή ενέργειας. Το καλωσόρισμα και η ξενάγηση έγιναν από τα διευθυντικά στελέχη, εργάτες και ερευνητές του εργοστασίου. Ξεναγήθηκαν σε όλες τις μονάδες και τμήματα όπου εκτός από λεπτομερέστατες επεξηγήσεις σχετικά με παραγωγή και χρήση του αερίου του υδρογόνου, οι μαθητές/μαθήτριες έγιναν για λίγο ερευνητές και συμμετείχαν σε καθημερινές δραστηριότητες του εργοστασίου, αλλά και άλλες δραστηριότητες παραγωγής ενέργειας που ετοιμάστηκαν ειδικά για αυτούς.\nΚατά τις επόμενες μέρες της εβδομάδας οι μαθητές/μαθήτριες επισκέφθηκαν τα εργαστήρια των Μηχανολόγων Μηχανικών όπου και ασχολήθηκαν ενεργά με μια σειρά από βιωματικά εργαστήρια. Πρώτο σε σειρά ήταν το εργαστήριο Μηχανολογικών και Κτιριακών Εγκαταστάσεων. Πέρα από την θεωρία και τις γνώσεις που απαιτούνται για την σωστή μελέτη και εγκατάσταση αυτών των μονάδων οι μαθητές είδαν και χρησιμοποίησαν ολοκληρωμένα συστήματα. Μαζί με τους υπεύθυνους καθηγητές έβαλαν σε λειτουργία συστήματα ψύξης και θέρμανσης και έκαναν πειράματα ψυκτικής και θερμικής απόδοσης.\nΣτο επόμενο βιωματικό εργαστήριο της Μηχανουργική Τεχνολογίας και Προηγμένων Συγκολλήσεων είδαν όλα τα εργαστήρια που διαθέτει το Πανεπιστήμιο Frederick και που αφορά στην τεχνολογία των υλικών, χαρακτηρισμό μηχανικών ιδιοτήτων των υλικών και όλες τις σύγχρονες τεχνολογίες προετοιμασία και συγκόλλησης μετάλλων. Κατά την διάρκεια του εργαστηρίου οι μαθητές συμμετείχαν ενεργά στον χειρισμό όλων των διαθέσιμων μηχανημάτων και τέλος την προετοιμασία και συγκόλληση ενός εξειδικευμένου εξαρτήματος με πολλά μέρη και ειδικό χειρισμό του εξοπλισμού συγκόλλησης με TIG. Σε όλα τα στάδια του συγκεκριμένου εργαστηρίου δόθηκε μεγάλη έμφαση στους κανόνες ασφάλειας, υγείας αλλά και προσωπικής προστασίας από κινδύνους κατά τις εργασίες συγκόλλησης σε εσωτερικούς και εξωτερικούς χώρους.\nΚατά τις δύο τελευταίες μέρες οι μαθητές ασχολήθηκαν με την κατασκευή ηλεκτρικού-φωτοβολταϊκού αυτοκινήτου και την σχεδιομελέτη και κατασκευή αγωνιστικού αυτοκινήτου τύπου Formula. Τα δύο εργαστήρια περιλάμβαναν αρκετές δραστηριότητες παρουσιάσεων σε αίθουσα διδασκαλίας, παρουσίαση των δύο αυτοκινήτων, χρήση εξειδικευμένων λογισμικών για σχεδίαση και κατασκευή διαφόρων εξαρτημάτων των αυτοκινήτων, συναρμολόγηση διαφόρων συστημάτων αυτοκινήτου, λειτουργία μηχανημάτων όπως CNC και 3D printer για κατασκευή των εξαρτημάτων και τέλος δοκιμή στο δρόμο. Τα δύο αυτοκίνητα κατασκευάζονται για συγκεκριμένους διαγωνισμούς στα πλαίσια των φοιτητικών δραστηριοτήτων και οι μαθητές/μαθήτριες είχαν την ευκαιρία να γνωρίσουν τους δύο διαγωνισμούς και να δουν όλα τα στάδια προετοιμασίας των ομάδων και συμμετοχή στους διαγωνισμούς.\nΚατά την διάρκεια όλων των δραστηριοτήτων οι μαθητές/μαθήτριες αντιμετωπίστηκαν ως οι μελλοντικοί συνεργάτες των διαφόρων ομάδων και συμμετείχαν ενεργά στα βιωματικά εργαστήρια. Σκοπός των βιωματικών εργαστηρίων δεν ήταν μόνο να ακούσουν και να μάθουν αλλά να αντιληφθούν τη σημασία και ευθύνη που έχει ο κάθε ένας κατά την υλοποίηση συγκεκριμένων στόχων και δραστηριοτήτων. Οι μαθητές /μαθήτριες συμμετείχαν ενεργά με ερωτήσεις, απορίες και συζητήσεις. Εξέφρασαν την επιθυμία να διοργανωθούν ξανά παρόμοια βιωματικά εργαστήρια όχι μόνο κατά τους Καλοκαιρινούς μήνες, αλλά και κατά την διάρκεια της σχολικής περιόδου. Σε σχέση με την σχεδίαση, κατασκευή και δοκιμή των αγωνιστικών αυτοκινήτων οι μαθητές πρότειναν την επίσκεψη των ομάδων του Fredrick στα σχολεία τους. Πολλοί από τους φίλους τους θα ενδιαφερόντουσαν να τα δουν από κοντά και να μάθουν πως κατασκευάζονται. Κατά την διάρκεια των όλων των δραστηριοτήτων οι μαθητές/μαθήτριες έδειξαν μεγάλο ενδιαφέρον, ενθουσιασμό και ωριμότητα.\nΑριθμό βιωματικών εργαστηρίων παρακολούθησαν και εκπαιδευτές/εκπαιδεύτριες της ΔΜΤΕΕΚ, οι οποίοι έφυγαν με τις καλύτερες εντυπώσεις τόσο για την άψογη διοργάνωση από το Πανεπιστήμιο Frederick αλλά και για το περιεχόμενο του Προγράμματος.\nΑντίστοιχα, πολύ ικανοποιημένοι έμειναν και οι Ακαδημαϊκοί του Πανεπιστημίου οι οποίοι μεταξύ άλλων, μας έγραψαν:\n«Η ομάδα των μαθητών/ριών των εφαρμοσμένων τεχνών συμπεριλάμβανε μαθητές από τους κλάδους των γραφικών τεχνών, σχέδιο επίπλου, διακόσμησης εσωτερικού χώρου και μόδας. Ήταν δυναμικοί, συμπεριφέρονταν επαγγελματικά και επέδειξαν τεράστιο ενδιαφέρον για το πεδίο τους. Υπάρχει ταλέντο και πρόσφορο έδαφος για περεταίρω ανάπτυξη»\nΚαθ. Κώστας Μάντζαλος, Τμήμα Τεχνών και Επικοινωνίας\n«Καθ' όλη τη διάρκεια της βδομάδας, οι μαθητές/μαθήτριες επέδειξαν απίστευτη πειθαρχία, τόσο με τα ωράρια του προγράμματος (προσέλευση και αποχώρηση από το Πανεπιστήμιο) όσο και προς τις υποδείξεις που λάμβαναν από τους εκπαιδευτές τους. Επέδειξαν επίσης έντονο ενδιαφέρον με τις διάφορες δραστηριότητες του προγράμματος, ιδιαίτερα στο Εργαστήριο Μηχανικής με την κατασκευή μοντέλων ψηλών κτιρίων και τη δοκιμή τους στη σεισμική τράπεζα. Ανέπτυξαν ιδιαίτερο ζήλος και ευγενή άμιλλα μεταξύ τους. Ήταν ιδιαίτερα ευγενικοί και χαρούμενοι και κατά τα διαλείμματα και το μεσημεριανό φαγητό συνομιλούσαν σε πολύ φιλικό επίπεδο και με ευχάριστο τρόπο με τους εκπαιδευτές τους.»\nΚαθ. Μίλτων Δημοσθένους, Τμήμα Πολιτικών Μηχανικών\n«Οι μαθητές και οι μαθήτριες συμμετείχαν ενεργά με ερωτήσεις, απορίες και συζητήσεις. Εξέφρασαν την επιθυμία να ξαναγίνουν παρόμοια βιωματικά εργαστήρια όχι μόνο κατά τους Καλοκαιρινούς μήνες, αλλά και κατά την διάρκεια της σχολικής περιόδου. Κατά την διάρκεια των όλων των δραστηριοτήτων οι μαθητές έδειξαν μεγάλο ενδιαφέρον, ενθουσιασμό και ωριμότητα και φάνηκαν να κατανοούν την σημασία της ερευνητικής ομάδας και της παραγωγής έργου.»\nΑναπληρωτής Καθηγητή Αντώνης Λόντος, Τμήμα Μηχανολόγων Μηχανικών\nΜε την ολοκλήρωση του Προγράμματος οι μαθητές και οι μαθήτριες συμπλήρωσαν ερωτηματολόγιο αξιολόγησης του προγράμματος. Μέσω του ερωτηματολογίου διαφάνηκε ότι οι μαθητές/μαθήτριες ήταν πάρα πολύ ικανοποιημένοι, επιθυμούν να συμμετάσχουν σε αντίστοιχο Πρόγραμμα την επόμενη Σχολική Χρονιά αλλά και κατά τη διάρκεια της φοίτησής του στις ΤΕΣΕΚ. Πολλά παιδιά που δεν είχαν σκοπό να συνεχίσουν σε Σπουδές, με τη συμμετοχή τους στο Πρόγραμμα, άλλαξαν γνώμη και σκέφτονται να συνεχίσουν στην Τριτοβάθμια εκπαίδευση. Επίσης μεγάλο ποσοστό των μαθητών και μαθητριών δήλωσαν ότι μετά από το συγκεκριμένο πρόγραμμα νιώθουν ότι έκαναν την καλύτερη επιλογή να φοιτήσουν σε Τεχνική Σχολή.\nΕπιπλέον, όσοι μαθητές και μαθήτριες ήθελαν, έκαναν το τεστ επαγγελματικού προσανατολισμού E-mellon το οποίο δεν εξετάζει μόνο τα ενδιαφέροντα, τα οποία μεταβάλλονται και εξελίσσονται κατά τη διάρκεια της ζωής τους αλλά και την προσωπικότητα, τις αξίες και τις ικανότητες. Το τεστ αυτό παρέχει μια πιο ολοκληρωμένη διερεύνηση της επαγγελματικής ταυτότητας του μαθητή/μαθήτριας, οδηγώντας τον/την στην πιο ορθή επιλογή του προγράμματος σπουδών που του/της ταιριάζει.\nΣτόχος του πιο πάνω προγράμματος «Μία εβδομάδα φοιτητής/φοιτήτρια»\nπου φέτος εφαρμόστηκε για πρώτη φορά, είναι να γίνει θεσμός και οι μαθητές και μαθήτριες των ΤΕΣΕΚ να παρακολουθούν αντίστοιχα προγράμματα σε Ανώτερα και Ανώτατα Εκπαιδευτικά Ιδρύματα κάθε χρόνο με στόχο πάντα το μέγιστο όφελος τους.


Παράσταση: ΟΙΔΙΠΟΥΣ - Δήμος Πετρούπολης\nΗ παράσταση «ΟΙΔΙΠΟΥΣ» έρχεται στο «Φεστιβάλ Πέτρας» την Πέμπτη 23 Ιουλίου 2020 επιχειρώντας να μελετήσει την εσωτερική δαιδαλώδη διαδρομή του Οιδίποδα (μια σύνθεση βασισμένη στον Οιδίποδα Τύραννο του Σοφοκλή και στο σενάριο του Πιερ Πάολο Παζολίνι για την ομώνυμη ταινία).\nΤρεις αφηγητές ανασύρουν επί σκηνής την ιστορία του Οιδίποδα, του ανθρώπου που ήταν μοιραίο να φτάσει στην γνώση και σε όλη την οδύνη που αυτή επιφέρει. Σε ένα νεκρικό τοπίο, ένα τοπίο λοιμού, ο Οιδίπους- βασιλιάς της Θήβας , επιχειρεί να μάθει την αιτία της «αρρώστιας», την αιτία που όλος ο λαός του «νοσεί». Η διαδικασία αυτής της έρευνας οδηγεί στην επώδυνη απάντηση: Η αρρώστια είναι ο ίδιος.\nΟι τρείς ηθοποιοί στήνουν ένα κρίσιμο «παιχνίδι» στο οποία ανά πάσα στιγμή παρακολουθούν και αναπαριστούν όλη τη διαδρομή του Οιδίποδα προς τη γνώση, τη δυσκολία που έχει η ομολογία της γνώσης και την αντίσταση του ανθρώπινου όντος να γνωρίσει ολοκληρωτικά τον εαυτό του. Στο έργο του Σοφοκλή όλα τα πρόσωπα είναι ταυτόχρονα θύτες και θύματα, άγιοι και αμαρτωλοί, συνειδητοί και ασυνείδητοι.\nΜια «ψιθυριστή» παράσταση που επιχειρεί να αναμοχλεύσει την εσωτερική διαδρομή των προσώπων και να αποκαλύψει την οδύνη που συνθέτουν ερήμην τους. Μια βουτιά στο υποσυνείδητο, σε μια μνήμη, σε μια γνώση που ενυπάρχει μέσα μας και που παλεύουμε αενάως να μη δούμε.\nΘέατρο Πέτρας: Πέμπτη 23 Ιουλίου\nΘεατρική Παράσταση: «ΟΙΔΙΠΟΥΣ»\nΤιμές εισιτηρίων: Γενική είσοδος 18 ευρώ, Ανέργων, Φοιτητικό & Παιδικό 15 ευρώ\nΔιανομή τροφίμων Δομής Κοινωνικού Παντοπωλείου Δήμου Πετρούπολης για τον μήνα Ιούλιο\nΣυναυλία: Βασίλης Παπακωνσταντίνου


Εμιλιάνο Σάλα: Ενός λεπτού σιγή στη μνήμη του στους ευρωπαϊκούς αγώνες! - Sports - Athens magazine\nΕμιλιάνο Σάλα: Ενός λεπτού σιγή στη μνήμη του στους ευρωπαϊκούς αγώνες!\nΣε όλα τα παιχνίδια, την Τρίτη\nΣε όλα τα παιχνίδια, την Τρίτη (12/2) και τις επόμενες ημέρες, τόσο στο Champions League, όσο και στο Europa League, θα τηρηθεί ενός λεπτού σιγή, για να τιμηθεί η μνήμη του αδικοχαμένου Εμιλιάνο Σάλα, ο οποίος έχασε τη ζωή του στα παγωμένα νερά της Μάγχης, κατά το αεροπορικό ταξίδι του από τη Νάντη στο Κάρντιφ, για να ολοκληρώσει τη μεταγραφή του στην αγγλική ομάδα. Η UEFA ανακοίνωσε πως θα τηρηθεί ενός λεπτού σιγή πριν από την έναρξη όλων των αγώνων.\n«Θέλουμε να εκφράσουμε τα συλλυπητήριά μας στην οικογένεια και τα αγαπημένα πρόσωπα του Εμιλιάνο Σάλα. Είμαι συντετριμμένος που η ζωή του χάθηκε τόσο τραγικά σε τόσο νεαρή ηλικία και ζητώ από τους φιλάθλους σε όλη την Ευρώπη να τιμήσουν τη μνήμη του», δήλωσε σχετικά ο πρόεδρος της UEFA, Αλεξάντερ Τσέφεριν.\nΠαράλληλα, όλοι οι παίκτες των συλλόγων που συμμετέχουν στις διοργανώσεις της UEFA θα έχουν τη δυνατότητα να φορέσουν μαύρα περιβραχιόνια στους αγώνες αυτής της εβδομάδας.


Φεύγει ο Δημήτρης από το Νησί; - Δείτε στιγμιότυπα από το αποψινό επεισόδιο\nHome / Σειρές / Φεύγει ο Δημήτρης από το Νησί; – Δείτε στιγμιότυπα από το αποψινό επεισόδιο\nΦεύγει ο Δημήτρης από το Νησί; – Δείτε στιγμιότυπα από το αποψινό επεισόδιο\nΔευτέρα, 21.2.2011, 13:31\nΔιαβάστε: Βρίσκει η Ευγενία τα παιδιά της και τι αποφασίζει να κάνει ο Δημήτρης; Βίντεο: Το τρέιλερ του αποψινού επεισοδίου\nΣτο αποψινό 14ο επεισόδιο της δημοφιλούς σειράς, η Ευγενία γεμάτη τύψεις ψάχνει τα παιδιά της. Η Κρουσταλάκη τα ανακαλύπτει σε κάποια χαλάσματα και τα τρομοκρατεί μιλώντας τους με τα χειρότερα λόγια για τον Παπαδημητρίου. Τα παιδιά επιστρέφουν σπίτι τους αλλά ο Λευτέρης αρνείται να μιλήσει στη μητέρα του και γράφει γράμματα στον πατέρα του. Η Ευγενία ζητά από τον Παπαδημητρίου να διακόψουν τη σχέση τους.\nΤο παιδί του Σταύρου και της Καλλιόπης αρρωσταίνει και πηγαίνουν στο νοσοκομείο όπου για κακή τους τύχη συναντούν τον Κυρίτση και φοβούνται μήπως ανακαλύψει πως είναι υγιές και τους το πάρει για υιοθεσία.\nΣτην Πλάκα, ο Στέφανος έχει πιάσει δουλειά στην ταβέρνα του Παυλή. Στη Νεάπολη, ο Μανώλης παίζει παιχνίδια γοητείας…\nΔείτε και το τρέιλερ του αποψινού επεισοδίου:\nΤο Νησί: Το τελευταίο επεισόδιο έβγαλε από το «μαύρο» την τηλεθέαση του Mega\nΤο Νησί έδωσε μια ανάσα τηλεθέασης στην prime time του Mega


[Βίντεο] Η παρακίνηση έρχεται και φεύγει. Σου λείπει το κινήτρο;\nin Εκπαίδευση Παρακίνηση on 7 Οκτωβρίου 2019 28 Απριλίου 2020 Share Facebook Twitter Pinterest Email\nΝιώθεις ότι κάποιες φορές χρειάζεσαι παρακίνηση για να κάνεις τα πράγματα που ξέρεις ότι χρειάζεται να κάνεις; Νιώθεις ότι τη μία έχεις το κίνητρο να κάνεις πράγματα και την άλλη απλά χρειάζεσαι ένα μικρό (ή μεγάλο) σπρώξιμο;\nΠολλές φορές, μετά από ένα μεγάλο επαγγελματικό συνέδριο, νιώθεις ότι το κίνητρό σου έχει “φορτιστεί” και έχεις όρεξη να δουλέψεις σκληρά και να πετύχεις! Όμως… μπορεί αυτό να διαρκέσει πολύ λίγο, μόνο 1-2 μέρες!\nΗ λύση είναι να μην αφήνεις τα πράματα στην τύχη. Μην περιμένεις τον ενθουσιασμό που μπορεί να έρθει και να μείνει για λίγο. Η παρακίνηση είναι ένα συναίσθημα που μπορείς να δημιουργήσεις και μπορείς να καταφέρεις να κρατάς το ενδιαφέρον σου ζωντανό.\nΔες το βίντεο και άφησε ένα σχόλιο.\nΈχεις νιώσει ποτέ την παρακίνηση που νιώθεις, να διαρκεί για λίγο;\nΑν είσαι όπως οι περισσότεροι, σίγουρα έχεις στόχους και όνειρα που θέλεις να πετύχεις. Και πιθανόν να έχεις πολλά πράγματα που σε παρακινούν να μπεις στη δράση.\nΩστόσο, κάποιες φορές, άνθρωποι είμαστε, χρειαζόμαστε ένα έξτρα σπρώξιμο.\nΟ Zig Ziglar νομίζω ήταν που είχε πει ότι “Η παρακίνηση είναι σαν το μπάνιο. Δεν αρκεί να κάνεις μία στο τόσο. Χρειάζεται τακτικά. Ίσως και καθημερινά.”\nΣίγουρα χρειαζόμαστε ιδέες και τρόπους να επαναφέρουμε την παρακίνηση στην καθημερινότητά μας, ωστόσο ένα δεδομένο θα πρέπει να είναι ότι η παρακίνηση, έρχεται και φεύγει.\nΔες κάποια από αυτά τα βίντεο.\nΜην νιώθεις άσχημα αν σου λείπει το κίνητρο\nΑν κάποιες φορές νιώθεις ότι δεν έχει κίνητρο, θέλω να ξέρεις ότι είναι φυσιολογικό. Μην νιώθεις άσχημα με τον εαυτό σου. Μην υποβιβάζεις τον εαυτό σου. Αναγνώρισε αυτό που σου συμβαίνει και μετά κάνε κάτι για αυτό.\nΌταν σου συνέβη να μην έχεις κίνητρο και παρακίνηση να κάνεις κάτι τί έκανες για να την επαναφέρεις;\nΜοιράσου την ιδέα σου στα σχόλια.\nΥΓ: Αν νιώθεις ότι έχεις χάσει το κίνητρό σου και χρειάζεσαι υποστήριξη για να πετύχεις στην επιχείρησή σου, μπορώ να σε βοηθήσω. Δες αυτό, για να κάνουμε μαζί μια δωρεάν επιχειρηματική ανάλυση.\nΔεξιότητες Επιτυχίας επιτυχία επιχείρηση Παρακίνηση\n← Σωστές VS Εσφαλμένες Προσδοκίες Ενός Επιχειρηματία [Βίντεο]\nΣωστές VS Εσφαλμένες Προσδοκίες Ενός Επιχειρηματία [Βίντεο]\nΤρεις κατηγορίες υποψήφιων πελατών/συνεργατών [Βίντεο] →\n[Βίντεο] Ποτέ μην καθίσεις! (Συμβουλή από το πρώην “αφεντικό” μου)


Νοεμβρίου 2012 ~ Πικάντικο - όλα για ενημέρωση και για την επικαιρότητα του internet\nHome » Archives for Νοεμβρίου 2012\nΠαιδοψυχαγωγός ασέλγησε σε ανήλικο σε παιδότοπο\nΤο περιστατικό συνέβη τον Ιούνιο του 2003, όταν οι γονείς συνόδευσαν το 9χρονο παιδί τους σε παιδικό πάρτι, που γινόταν σε παιδότοπο εκτός των Αθηνών. Πριν τελειώσει το πάρτι, το αγόρι έτρεξε στους γονείς του, παραπονούμενο για πόνο στα γεννητικά του όργανα, και τους εκμυστηρεύτηκε ότι ο παιδοψυχαγωγός είχε βάλει κατ' επανάληψη το χέρι του μέσα στο παντελονάκι του. Το γεγονός επιβεβαίωσε και ο εφημερεύων γιατρός νοσοκομείου. Οι γονείς υπέβαλαν μήνυση στο τοπικό αστυνομικό τμήμα.\nΤελικά, ο παιδοψυχαγωγός καταδικάστηκε από το Μικτό Ορκωτό Δικαστήριο για αποπλάνηση παιδιού, μεταδίδει το Αθηναϊκό Πρακτορείο.\nΑνοίγουν τηλεφωνική γραμμή για... εξορκισμούς\nΔεν προλαβαίνουν τους... εξορκισμούς στο Μιλάνο και η Καθολική Εκκλησία αποφάσισε να ανοίξει μια ειδική τηλεφωνική γραμμή προκειμένου να μπορέσει να ανταπεξέλθει στην αυξημένη, όπως αναφέρουν τα ξένα ΜΜΕ, ζήτηση για εξορκιστές!\nΟ αρχιερέας Angelo Mascheroni δηλώνει ότι η ανάγκη τους οδήγησε σε αυτό το σημείο και ότι μια ομάδα αποτελούμενη από 12 εξορκιστές θα είναι διαθέσιμη για τους επείγοντες εξορκισμούς!...\nΜάλιστα, όπως λέει στην Daily Mail, μέσα σε μια μέρα μπορεί να έρθουν αντιμέτωποι με 120 (!!!) περιστατικά!\nΔηλώνει βέβαια πως πολλά περιστατικά για τα οποία τηλεφωνούν ανήσυχοι γονείς στην ειδική γραμμή δεν αφορούν ''δαίμονες'', αλλά πρόκειται για προβλήματα που σχετίζονται καθαρά με την εφηβία και τις γνωστές διαφωνίες γονιών με παιδιά...\nΟι πιο ακριβοπληρωμένοι μουσικοί\nTo περιοδικό Forbes έδωσε στη δημοσιότητα τη λίστα με τους πιο ακριβοπληρωμένους μουσικούς...\nΗ κατάταξη στη λίστα έγινε σύμφωνα με τα έσοδα που είχαν οι καλλιτέχνες από τον Μαίο 2011 έως τον Μάιο 2012.\nΠάρτε μια ανάσα και διαβάστε! Υπάρχουν ακόμα τέτοια ποσά...\n1. Dr Dre 110 εκατ. δολάρια\n2. Roger Water 88 εκατ. δολάρια\n3. Elton John 80 εκατ. δολάρια\n4. U2 78 εκατ.δολάρια\n5. Τake That 69 εκατ. δολάρια\n6. Bon Jovi 60 εκατ. δολάρια\n7. Britney Spears 58 εκατ. δολάρια\n8. Taylor Swift 57 εκατ. δολάρια\n9. Paul McCartney 57 εκατ. δολάρια\n10. Toby Keith 55 εκατ. δολάρια\n11. Justin Bieber 55 εκατ. δολάρια\n12. Rihanna 53 εκατ. δολάρια\n13. Lady Gaga 53 εκατ. δολάρια\n14. Foo Fighters 47 εκατ. δολάρια\n15. Diddy 45 εκατ. δολάρια\n16. Katy Perry 45 εκατ. δολάρια\n17. Κenny Chelsea 44 εκατ. δολάρια\n18. Beyonce 40 εκατ. δολάρια\n19. Red Hot Chilli Peppers 39 εκατ. δολάρια\n20. Jay - Z 38 εκατ. δολάρια\n21. Coldplay 37 εκατ. δολάρια\n22. Adele 35 εκατ. δολάρια\n23. Kanye West 35 εκατ. δολάρια\n24. Michael Buble 34 εκατ. δολάρια\n25. Sade 33 εκατ. δολάρια\nΑπονομή πλατινένιου CD στον Στέλιο Ρόκκο\nΠαρά τις αντίξοες καιρικές συνθήκες , το δισκοπωλείο RELOAD γέμισε από θαυμαστές και φίλους του Στέλιου Ρόκκου...από τους συνεργάτες του και τους συντελεστές του δίσκου του ΤΑΥΤΟΤΗΤΑ, οι οποίοι ήρθαν για να γιορτάσουν μαζί του την επιτυχία του νέου του cd που έγινε πολυπλατινένιο.\nΜετά την απονομή ο Στέλιος Ρόκκος τραγούδησε ζωντανά τα τραγούδια «Είμαι δικός σου», «Θυμάμαι», «Σ΄ έχασα», «Φεγγάρια» από το νέο cd ΤΑΥΤΟΤΗΤΑ, αλλά και την παλαιότερη επιτυχία του «Έμεινα εδώ». Μετά από κλήρωση δύο τυχεροί κέρδισαν από ένα εισιτήριο για τον αγώνα Ολυμπιακός – Arsenal.\nΡοκ Χάτσον ηθοποιός: πέθανε από AIDS στις 2 Οκτωβρίου του 1985. Ρόμπερτ – Μπραντ Ντέιβις ηθοποιός: πέθανε από AIDS στις 8 Σεπτεμβρίου του 1991...\nΦρέντυ Μέρκιουρι τραγουδιστής: πέθανε από AIDS στις 24 Νοεμβρίου του 1991. Μπίλι Μπο σχεδιαστής μόδας: πέθανε από AIDS στις 13 Ιουνίου του 1987. Ρούντολφ Νουρέγιεφ χορευτής: πέθανε από AIDS στις 6 Ιανουαρίου του 1993...\nΑΦΙΣΑ ΡΟΥΧΩΝ (πάνω): η συγκεκριμένη φωτογραφία που έγινε αφίσα για γνωστή Ιταλική εταιρία ρούχων, κέρδισε το Παγκόσμιο Βραβείο Φωτογραφίας το 1991. Σε αυτή αποτυπώνονται οι τελευταίες στιγμές, λίγο πριν ξεψυχήσει, του ακτιβιστή Ντέιβιντ Κίρμπι, που είχε προσβληθεί από τον ιό του AIDS. Στο προσκεφάλι του ο πατέρας του κλαίει και δίπλα του η μητέρα του και η μικρή του αδερφή. Η αφίσα είχε ξεσηκώσει θύελλα διαμαρτυριών όταν εμφανίσθηκε. Αποτυπώνει όμως την σκληρή πραγματικότητα...\nΔίδυμα τσακώνονται μέσα στη μήτρα\nΣτα μπουζούκια Γ. Μαστροκώστα-Ι. Λίλη\nΣτα μπουζούκια διασκέδασαν η Γωγώ Μαστροκώστα με τον σύζυγό της Τραϊανό Δέλλα και η Ιωάννα Λίλη με τον Θοδωρή Ζαγοράκη.\nΤο δυο διάσημα ζευγάρια της ελληνικής σόουμπιζ απήλαυσαν την πρεμιέρα του Βασίλη Καρρά με την Πάολα και τον Παντελή Παντελίδη.\nΠάντα χαμογελαστές και ευδιάθετες οι δυο κυρίες έκλεψαν τις εντυπώσεις και διασκέδασαν μέχρι τις πρώτες πρωινές ώρες.\nΜε εντολή Σαμαρά, τέλος η ελληνική ιθαγένεια στους ξένους\nΤην αναστολή κάθε διαδικασίας χορήγησης ιθαγένειας δρομολόγησε ο αναπληρωτής υπουργός Εσωτερικών, Χαράλαμπος Αθανασίου, «εν όψει προσεχούς (σ.σ. σχετικής) δημοσιεύσεως της αποφάσεως του Συμβουλίου της Επικρατείας», αλλά και κατόπιν της πρωθυπουργικής εντολής προς την ηγεσία του Υπουργείου για προώθηση «εντός μίας εβδομάδας» από την γνωστοποίηση της απόφασης του ΣτΕ, νομοθετικής πρωτοβουλίας για τα της ιθαγένειας.\nΟρμώμενη από τη σχετική απόφαση του ΣτΕ, η οποία έκρινε ως αντιβαίνουσες το Σύνταγμα ορισμένες από τις διατάξεις του «νόμου Ραγκούση» περί ιθαγένειας, η κυβέρνηση, με εγκύκλιο του κ. Αθανασίου δίνει εντολή στις αρμόδιες υπηρεσίες περί μη αποδοχής νέων αιτημάτων, μη εξέτασης φακέλων και μη ορκωμοσίας αλλοδαπών που ζητούν ή έχουν ήδη ζητήσει να αποκτήσουν την ελληνική ιθαγένεια.\nΗ ακριβής εγκύκλιος του αναπληρωτή υπουργού, όπως απεστάλη στους Γενικούς Γραμματείς των Αποκεντρομένων Διοικήσεων της χώρας, έχει ως εξής:\n«ΑΝΑΣΤΟΛΗ ΔΙΑΔΙΚΑΣΙΑΣ ΑΠΟΝΟΜΗΣ ΙΘΑΓΕΝΕΙΑΣ\nΘέμα: Αναστολή διαδικασίας απονομής ιθαγενείας κατά τα άρθρα 1Α και 24 του Ν. 3838/2010\nΤο εφετινό έτος θα είναι το ένατο θερμότερο στα μετεωρολογικά αρχεία, σύμφωνα με τις εκτιμήσεις του Παγκόσμιου Μετεωρολογικού Οργανισμού (ΠΜΟ).\nΉδη, το δεκάμηνο Ιανουαρίου-Οκτωβρίου 2012 είναι το ένατο πιο ζεστό μετά το 1850. Τα τελικά στοιχεία του ΠΜΟ θα δοθούν στη δημοσιότητα τον Μάρτιο του 2013 και έως τότε μπορεί να έχει υπάρξει αναθεώρηση αυτής της εκτίμησης. Πιο αβέβαιη είναι πάντως η εκτίμηση της Βρετανικής Μετεωρολογικής Υπηρεσίας, που προβλέπει ότι το 2012 θα είναι το τέταρτο έως το 14ο θερμότερο έτος από το 1850.\nΜέχρι στιγμής, σύμφωνα με τον ΠΜΟ, η μέση συνδυασμένη παγκόσμια θερμοκρασία στη ξηρά και τη θάλασσα κατά το 2012 έχει διαμορφωθεί στους 14,65 βαθμούς Κελσίου, κατά περίπου 0,45 βαθμούς πάνω από τον μέσο όρο των ετών 1961-1990 (14,2 βαθμοί). Πάντως, η μέση θερμοκρασία της Γης φέτος αναμένεται να είναι ελαφρώς χαμηλότερη από τον μέσο όρο της τελευταίας δεκαετίας (της πρώτης του 21ού αιώνα, η οποία ήταν η θερμότερη όλων των εποχών) λόγω της ψυχραντικής επίδρασης του φαινομένου Λα Νίνια στην αρχή του 2012. Η επίδραση αυτή σταμάτησε τον Απρίλιο και στη συνέχεια η παγκόσμια θερμοκρασία αυξήθηκε. Έτσι, το εξάμηνο Μαϊου - Οκτωβρίου 2012 ήταν το τέταρτο θερμότερο στην ιστορία.\nΌμως η μικρή παρατηρούμενη επιβράδυνση φέτος στη διαχρονική τάση αύξησης της θερμοκρασίας αποκλείεται να ξεφύγει της προσοχής των σκεπτικιστών κατά της κλιματικής αλλαγής, παρόλο που εννέα στα δέκα θερμότερα έτη στην ιστορία έχουν όλα υπάρξει μετά το 2001. Σύμφωνα με τον ΠΜΟ, στο δεκάμηνο του 2012 καταγράφηκαν θερμοκρασίες πάνω από τον μακροχρόνιο μέσο όρο στις περισσότερες περιοχές, ιδίως στη Νότια Ευρώπη (όπου και η Ελλάδα) και στην Αμερική.\nΟ ΠΜΟ επίσης επισημαίνει το άνευ προηγουμένου κατά το 2012 λιώσιμο των αρκτικών πάγων, καθώς και τα ποικίλα ακραία καιρικά φαινόμενα (καύσωνες, ξηρασίες, πλημμύρες, χιόνι, κυκλώνες κ.α.), με πιο πρόσφατο τον τυφώνα «Σάντι» που σάρωσε την ανατολική ακτή των ΗΠΑ. Οι πάγοι της Αρκτικής μειώθηκαν φέτος τον Σεπτέμβριο στη χαμηλότερη έκταση που έχει ποτέ καταγραφεί, στα 3,41 εκατ. τετραγωνικά χιλιόμετρα, κατά 18% μικρότερη από το προηγούμενο ιστορικό αρνητικό ρεκόρ του Σεπτεμβρίου 2007.\nΗ Κατερίνα Παπουτσάκη περιμένει τον πελαργό!\nΗ φουσκωμένη της κοιλίτσα διακρίνεται πλέον καθαρά και η Κατερίνα Παπουτσάκη πλέει σε πελάγη ευτυχίας.\nΣε λίγους μήνες θα φέρει στον κόσμο το πρώτο της παιδί με τον σύντροφο της ζωής της, Παναγιώτη Πιλαφά.\nΗ όμορφη ηθοποιός δεν έχει αποκαλύψει ακόμη δημόσια το ευτυχές γεγονός, καθώς θέλει να είναι απόλυτα σίγουρη ότι όλα θα πάνε κατ΄ ευχήν.\nΗ ίδια έκατσε σήμερα στον καναπέ του «Πρωινό mou» και προσπάθησε με έμμεσο τρόπο να αποφύγει τις αναφορές στην εγκυμοσύνη της. Η ριχτή μπλούζα, η άβαφη ρίζα των μαλλιών της αλλά και η γλυκύτητα που έχει το πρόσωπό της «μαρτύρησαν» αμέσως το μυστικό της.\nΠριν έναν μήνα περίπου γίναμε μάρτυρες ενός ακόμη γεγονότος που πρόδωσε το ευχάριστο μυστικό της. Θαυμάστρια της Κατερίνας Παπουτσάκη την επισκέφθηκε στο καμαρίνι της και της έκανε διάφορα κοπλιμέντα για το καλλίγραμμο σώμα που διαθέτει η ηθοποιός. Εκείνη με αυθόρμητο ύφος της απάντησε: «Να δούμε για πόσο...», εννοώντας ότι σύντομα το σώμα της θα αλλάξει λόγω της εγκυμοσύνης της.\nΣυναγερμός στη Ρωσία από κρούσματα γρίπης των πτηνών\nΣύμφωνα με την εκπρόσωπο, οι αρχές έλαβαν προληπτικά μέτρα για να αποφευχθεί η διάδοση του ιού: απαγόρευσαν το κυνήγι και την αλιεία στην ζώνη, συνέστησαν απολυμάνσεις και τον εμβολιασμό του πληθυσμού. Στην ζώνη αυτή δεν υπάρχει κάποια βιομηχανική μονάδα εκτροφής πουλερικών, κατέληξε η εκπρόσωπος.\nΠόσα παίρνουν οι εργαζόμενοι στην ΔΕΗ\nΟ πρόεδρος και διευθύνων σύμβουλος της εταιρείας, Αρθούρος Ζερβός, έστειλε έγγραφο στη Βουλή και περιλαμβάνει αναλυτικά στοιχεία για τις μηνιαίες αποδοχές του προσωπικού και των στελεχών της επιχείρησης...\nΟ Δήμος Βόλου δρομολογεί την επέκταση του υπόστεγου όπου στεγάζεται η «Αργώ»\nΤην έγκριση του Δ.Σ. της ΟΛΒ Α.Ε. για την επέκταση και πλαγιοκάλυψη του υπόστεγου όπου στεγάζεται η «Αργώ» στο λιμάνι του Βόλου, ζητεί ο Δήμαρχος Βόλου κ. Πάνος Σκοτινιώτης με έγγραφό του προς τον Πρόεδρο και Διευθύνοντα Σύμβουλο του Οργανισμού Γ.Πρίγκο.\nΌπως είναι γνωστό, έχει επιτραπεί στο Δήμο Βόλου η χρήση μεταλλικού υπόστεγου που βρίσκεται στο Β΄ προβλήτα του λιμένος Βόλου, για τη στέγαση του σκάφους της «ΑΡΓΩ», κατά κανόνα κατά τους χειμερινούς μήνες.\nΤο μήκος του υπόστεγου, ωστόσο, είναι μικρότερο από το μήκος του σκάφους, με αποτέλεσμα ένα τμήμα του να είναι εκτεθειμένο στις δυσμενείς καιρικές συνθήκες προκαλώντας αυξημένο κίνδυνο βλαβών. Επίσης, το υπόστεγο είναι περιμετρικά ακάλυπτο και δεν προστατεύει πλήρως το σκάφος.\nΟ κ.Σκοτινιώτης επισημαίνει στο έγγραφό του προς τον Πρόεδρο της ΟΛΒ Α.Ε. ότι ο Δήμος Βόλου είναι διατεθειμένος, με δικά του έξοδα, να επεκτείνει και να καλύψει περιμετρικά το εν λόγω υπόστεγο, εφόσον φυσικά χορηγήσει ο ΟΛΒ τη σχετική άδεια. Προσθέτει δε ότι ο Δήμος θα αποστείλει όλες τις απαραίτητες μελέτες που θα ζητηθούν.\nΣυνάντηση του Δημάρχου Βόλου με τον Πρόεδρο Διοίκησης του Π.Θ. Ν.Ζούμπο\nΕθιμοτυπική επίσκεψη στον Δήμαρχο Βόλου κ. Πάνο Σκοτινιώτη πραγματοποίησε σήμερα ο Πρόεδρος του Συμβουλίου Διοίκησης του Πανεπιστημίου Θεσσαλίας, βολιώτης καθηγητής Παθολογίας - Αιματολογίας και πρώην πρύτανης του Πανεπιστημίου Πατρών κ. Νίκος Ζούμπος, με την ευκαιρία ανάληψης των καθηκόντων του.\nΚατά τη διάρκεια της συζήτησης ο κ. Ζούμπος ενημέρωσε τον Δήμαρχο για το ρόλο του Συμβουλίου και τις διαδικασίες που πρέπει να ακολουθηθούν το επόμενο διάστημα όσον αφορά τη λειτουργία του Ιδρύματος. Ο κ.Σκοτινιώτης από την πλευρά του τον ενημέρωσε για τη σχέση συνεργασίας του Δήμου Βόλου με το ακαδημαϊκό ίδρυμα, τονίζοντας χαρακτηριστικά ότι το Πανεπιστήμιο Θεσσαλίας αποτελεί πολύτιμο επιστημονικό σύμβουλο της Δημοτικής Αρχής.\nΟι κ.κ. Σκοτινιώτης και Ζούμπος συμφώνησαν να υπάρξει διεύρυνση της συνεργασίας αυτής, με στόχο τη σύνδεση του Πανεπιστημίου με την τοπική κοινωνία και την αξιοποίηση των δυνατοτήτων του προς όφελος της πόλης και των πολιτών.\nΡωσία: Σάλο προκάλεσε βίντεο που δείχνει βασανισμό κρατούμενου από δεσμοφύλακες\nΈνα βίντεο στο οποίο εικονίζονται τα βασανιστήρια ενός κρατούμενου από τους δεσμοφύλακες του στη νότια Ρωσία, προκάλεσε σάλο σήμερα, λίγες ημέρες μετά τη στάση σε μια άλλη φυλακή της χώρας...\nPrisoner από CDemo83\nΕίναι γνωστό ότι πολλά από τα επιδόματα ανεργίας έχουν καταργηθεί, ενώ κάποια άλλα έχουν κουτσουρευτεί. Ωστόσο με τα νέα μέτρα έρχεται και κάτι καλό...για νέους από 20 έως 45 ετών. Τι είναι αυτό; Διευρύνονται τα όρια ηλικίας από το 2014 αυτών που δικαιούνται το επίδομα μακροχρονίως ανέργου από τα 20 έως τα 66 χρόνια, από τα 45 έως τα 65 που είναι σήμερα.\nΟ Δήμος Βόλου παρών σε διεθνή συνάντηση για τον τουρισμό κρουαζιέρας στη Μασσαλία\nΣε ένα από τα μεγαλύτερα παγκόσμια συνέδρια για την κρουαζιέρα με τίτλο «Seatrade Med 2012», που πραγματοποιήθηκε 27-29 Νοεμβρίου στη Μασσαλία της Γαλλίας, συμμετείχε ο Δήμος Βόλου από κοινού με τον Οργανισμό Λιμένος Βόλου, την Περιφέρεια Θεσσαλίας και το Επιμελητήριο Μαγνησίας, με στόχο την παρουσίαση των δυνατοτήτων της περιοχής για την πληρέστερη ενημέρωση των εταιρειών κρουαζιέρας.\nΣτη συνάντηση εκπροσωπήθηκαν τα μεγαλύτερα λιμάνια – προορισμοί κρουαζιέρας και οι μεγαλύτερες εταιρίες του κλάδου από όλο τον κόσμο. Η συμμετοχή του Δήμου Βόλου δια της Προέδρου της Επιτροπής Τουριστικής Προβολής και Ανάπτυξης κ.Σ.Μπαρτζιώκα, εντάσσεται στο πλαίσιο των πρωτοβουλιών που έχει αναλάβει η Δημοτική Αρχή για την προώθηση του τουρισμού κρουαζιέρας, μετά και από τη συνάντηση που πραγματοποιήθηκε τον Οκτώβριο στο Δημαρχείο του Βόλου με τη συμμετοχή του Προέδρου της ΕΛΙΜΕ Γ.Ανωμερίτη και του Προέδρου της MED CRUISE Σ.Χατζάκου.\nΚατά τη διάρκεια του συνεδρίου στη Μασσαλία, η κ.Μπαρτζιώκα είχε την ευκαιρία να συναντηθεί εκ νέου με τον κ. Χατζάκο καθώς και με εκπρόσωπους των εταιριών και πράκτορες που προωθούν τις εκδρομές κρουαζιέρας. Από τις επαφές αυτές προέκυψε ότι υπάρχει ενδιαφέρον για το λιμάνι του Βόλου και για την περιοχή γενικότερα, λόγω και της λειτουργίας του αεροδρομίου Νέας Αγχιάλου. Όπως ανέφερε η κ.Μπαρτζιώκα, «διαφάνηκαν προοπτικές σύνδεσης του Βόλου με πόλεις - λιμάνια της Τουρκίας και της Μαύρης Θάλασσας, οι οποίες συμβάλλουν στην εδραίωση της θέσης του λιμένος Βόλου στο Μεσογειακό χάρτη των λιμανιών».\nΣύμφωνα με την ίδια, το κρίσιμο ζήτημα είναι οι υποδομές στο λιμάνι, καθώς οι εταιρείες προσανατολίζονται στην απόκτηση μεγαλύτερων κρουαζιερόπλοιων τα οποία θα αντικαταστήσουν τα μικρότερα. «Αυτό σημαίνει ότι πρέπει πλέον να βιαστούμε να προχωρήσουμε στα απαραίτητα λιμενικά έργα, εάν θέλουμε να επενδύσουμε στον τουρισμό κρουαζιέρας, και επίσης να ολοκληρωθεί το ISPS για τα θέματα ασφαλείας»,\nΟ Δήμος Βόλου παρουσίασε στους πράκτορες τις δυνατότητες της περιοχής στον τομέα της φιλοξενίας τουριστών, τόσο μέσα στην πόλη όσο και στην περιφέρεια, καθώς επίσης τις επιλογές ημερήσιων εκδρομών σε κοντινές περιοχές που παρουσιάζουν τουριστικό ενδιαφέρον. Η προβολή έγινε μέσα από το νέο φυλλάδιο του Δήμου, το οποίο οι πράκτορες βρήκαν εξαιρετικά κατατοπιστικό.\nΕκτός από το Βόλο, στη συνάντηση συμμετείχαν αρκετές πόλεις – λιμάνια της χώρας, όπως ο Πειραιάς, το Ηράκλειο, η Ηγουμενίτσα, η Ρόδος, η Κέρκυρα και τα Χανιά. Να σημειωθεί ότι το επόμενο διάστημα θα πραγματοποιηθούν στο Βόλο συναντήσεις εκπρόσωπων εταιρειών και πρακτόρων που δραστηριοποιούνται στον τομέα της κρουαζιέρας, με τη συμμετοχή εκπροσώπων και από άλλες πόλεις, προκειμένου να ληφθούν αποφάσεις για κοινή στρατηγική με σκοπό την περαιτέρω προώθηση του τουρισμού κρουαζιέρας στη χώρα μας.\nΤέλος, η κ.Μπαρτζιώκα είχε την ευκαιρία να συναντήσει στη Μασσαλία τον πρόεδρο της ελληνικής ομογένειας κ. Σταύρο Πεταλά και να επισκεφθεί το ελληνικό σχολείο της πόλης, όπου της επιφυλάχθηκε συγκινητική υποδοχή.\nΕπίσκεψη Λετονών σπουδαστών στο ΔΙΕΚ Βόλου\nΣτο πλαίσιο υλοποίησης του προγράμματος «Leonardo da Vinci», τέσσερις σπουδαστές από τη Λετονία επισκέφθηκαν το Δημοτικό Ι.Ε.Κ. Βόλου το διάστημα από 4-24 Νοεμβρίου, με σκοπό να αποκτήσουν νέες γνώσεις και να γνωρίσουν τη χώρα μας και τον πολιτισμό της. Κατά το διάστημα της παραμονής τους στο Βόλο οι σπουδαστές, οι εκπαιδευτές και η διοίκηση του Δ.Ι.Ε.Κ. φρόντισαν ώστε η εμπειρία να τους μείνει αξέχαστη. Οι Λετονοί ξεναγήθηκαν σε ιστορικούς χώρους, σε μουσεία και αξιοθέατα της περιοχής, ενώ παρά το έντονο πρόγραμμα τους είχαν την ευκαιρία να κάνουν φίλους και να διασκεδάσουν μαζί τους! Κατά την αναχώρησή τους, μάλιστα, ευχήθηκαν στο μέλλον να τους δοθεί η ευκαιρία ώστε να επισκεφθούν ξανά το Βόλο και το Πήλιο.\nΌπως τόνισαν τα στελέχη του Δ.Ι.Ε.Κ., αποτελεί κοινό τόπο πλέον ότι το Ι.Ε.Κ. του Δήμου Βόλου είναι ένα ζωντανό κύτταρο εκπαίδευσης, του οποίου η φήμη ξεπερνά τα όρια της πόλης μας! Νέοι από διάφορες περιοχές της Ελλάδας το επιλέγουν για να αποκτήσουν επαγγελματικές δεξιότητες που θα τους οδηγήσουν σε εργασιακή αποκατάσταση και νέοι από άλλες χώρες πραγματοποιούν συχνά επισκέψεις προκειμένου να εκπαιδευτούν σε τεχνικές που δεν διδάσκονται στις δικές τους σχολές.\nΤο The Wall των Pink Floyd έγινε 33 ετών\nΤο Νοέμβριο του 1979 το βρετανικό συγκρότημα Pink Floyd κυκλοφορεί το διπλό άλμπουμ με τίτλο The Wall...\nΈνα «θεματικό» άλμπουμ με κεντρικό ήρωα τον Pink, έναν επιτυχημένο αστέρα του rock που αντιμετωπίζει ψυχολογικά προβλήματα, με αποτέλεσμα ανάμεσα στον ίδιο και τον υπόλοιπο κόσμο, αργά αλλά σταθερά, να υψώνεται ένας «τοίχος» απομόνωσης.\nΣτο στόχαστρο του δημιουργού μπαίνουν μια σειρά από θεματικές: Η καταπιεστική εκπαίδευση που πληγώνει ανεξίτηλα, η αχρείαστα σκληρή κι εχθρική κοινωνία, οι φονικές ιμπεριαλιστικές πολιτικές, η αποξένωση των ανθρώπων και η μεταξύ τους απομόνωση, η κατάδυση στην κατάθλιψη...\nΈνα μουσικό έργο - ύμνος ενάντια στα τείχη κάθε είδους που υψώνουν οι άνθρωποι μεταξύ τους.\nΈνα άλμπουμ που έμελλε να καταλάβει μία υψηλή θέση στην ιστορία της ροκ αφήνοντας το στίγμα του δημιουργού του σε μια ολόκληρη γενιά μέσα από τον στίχο «Ο φόβος χτίζει τείχη».\nΤο The Wall κυκλοφορεί το Νοέμβριο του 1979 και πουλάει μέσα σε δύο εβδομάδες 6 εκατομμύρια δίσκους!\nΜε το Wall οι Pink Floyd δίνουν ένα ισχυρό χτύπημα στα θεμέλια του βρετανικού μικροαστικού καθωσπρεπισμού όχι με την πρόκληση των Sex Pistols, αλλά με την ανάδειξη των πράξεων που διαπερνούν μια ολόκληρη κοινωνία μετά τον δεύτερο παγκόσμιο πόλεμο όπως την αυστηρή μητρότητα, το σεξ, το μίσος, τις ιδεολογίες που φωλιάζουν μέσα στο μυαλό μας, το ίδιο μας το είναι και χτίζουν ένα τείχος.\nΑυτό το τείχος μας απομακρύνει από τον ίδιο μας τον εαυτό και την ελευθερία. Ένα συνονθύλευμα προκαταλήψεων, φόβων, λανθασμένων αντιδράσεων και εντέλει ψυχασθένειας που πολύ δύσκολα θα καταφέρουμε να γκρεμίσουμε, διακρίνοντας, απόλυτα καθαρά, τον κόσμο γύρω μας. Ένα τείχος που μόνο εμείς μπορούμε να γκρεμίσουμε περνώντας όμως μέσα από την απόλυτη παραδοχή αυτού που μας συμβαίνει. Όταν συνειδητοποιείς πως κι εσύ ο ίδιος δεν είσαι τίποτε άλλο παρά ένα ακόμη τούβλο στον τοίχο.\nΟι Floyd, γράφοντας το The Wall, επιλέξανε μια ακραία περίπτωση, από αυτές που έχτισαν τη Βρετανία, στη μεταπολεμική περίοδο. Συνδυάζουν την απώλεια από τον μεγάλο πόλεμο, με την αυστηρή μητέρα, το αυταρχικό εκπαιδευτικό σύστημα, τη σεξουαλική απελευθέρωση, την άνοδο των ειδώλων της μουσικής και της βίας και τελικά το απολυταρχικό καθεστώς, μια εύκολη εναλλακτική της ανθρωπότητας.\nΤη μουσική αυτή «ρόκ όπερα» ανέλαβε το 1982 να αποδώσει κινηματογραφικά ο σκηνοθέτης Alan Parker, με τη βοήθεια του σχεδιαστή κινουμένων σχεδίων Gerald Scarfe.\nΟ Μίμης Ανδρουλάκης παρουσιάζει το νέο του βιβλίο «Όπλων κρίσις»\nΟι EKΔOΣEIΣ ΠATAKH και ο Μίμης Ανδρουλάκης σας προσκαλούν στην παρουσίαση του νέου βιβλίου του συγγραφέα «Όπλων κρίσις» - Νεκρικοί Διάλογοι για την Αριστερά, την Τετάρτη 5 Δεκεμβρίου στις 7.00 μ.μ. στον χώρο του Εθνικού Γυμναστικού Συλλόγου.\nΜε τον συγγραφέα συνομιλούν: ο Δημήτρης Κρεμαστινός, καθηγητής καρδιολογίας του Πανεπιστημίου Αθηνών και βουλευτής, ο Δημήτρης Μπουραντάς, καθηγητής Πανεπιστημίου και συγγραφέας - επικεφαλής της «Κοινωνίας Αξιών», ο Γιάννης Σμαραγδής, σκηνοθέτης και ο Γιάννης Βαρουφάκης, καθηγητής Πανεπιστημίου και συγγραφέας.\nΤη συζήτηση συντονίζει η δημοσιογράφος Μαρία Σαράφογλου.\nBασ. Όλγας 6 & Aρδηττού, Aθήνα (είσοδος από Aρδηττού)\nH Kατερίνα Θάνου θα ντυθεί νυφούλα!\nΚορυφαία τενίστρια του 2012 η Σερένα\nΗ Σερένα Γουίλιαμς ανακηρύχθηκε ως η κορυφαία τενίστρια του 2012 από την WTA Tour, κατακτώντας το συγκεκριμένο βραβείο για τέταρτη φορά στην καριέρα της, έστω και αν δε βρίσκεται στο Νο 1 της παγκόσμιας κατάταξης της WTA.\nΗ 31χρονη Αμερικανίδα σταρ κατέκτησε το Γουίμπλεντον, το αμερικανικό Open και το χρυσό μετάλλιο στους Ολυμπιακούς Αγώνες σε μονό και διπλό, με την αδελφή της, Βένους, όπως και τον τελικό της WTA στην Κωνσταντινούπολη.\nΟι συνταξιούχοι του ΟΓΑ εισπράττουν δώρο και σύνταξη στις 3 Δεκεμβρίου....\n40 χριστουγεννιάτικα τραγούδια σε ένα\nΚλασικά και νέα, και έφτιαξαν ένα μοναδικό βίντεο δεκαέξι λεπτών προκειμένου να μας βάλουν με τον δικό τους τρόπο στο κλίμα των Χριστουγέννων.\nΡίγος προκαλεί η εκδοχή του δολοφόνου Τζέιμς Χολμς για το ειδεχθές έγκλημα που διέπεραξε σε κινηματογράφο του Κολοράντο που πρόβαλε την ταινία «Dark Knight», πυροβολώντας αδιακρίτως στο πλήθος. Όπως...δήλωσε αποκλειστικά στο δίκτυο Denver Westword, o Στίβεν Ανραχ, ένας κρατούμενος που βρίσκεται στο ίδιο ίδρυμα με τον Χολμς, απέτρεψε το δολοφόνο του Ντένβερ από την αυτοκτονία μέσα στη φυλακή με αποτέλεσμα οι δύο τους από τότε να έρθουν πιο κοντά.\nΤο Ηράκλειο λιμάνι της χρονιάς\nΕνα ακόμα καλό νέο έρχεται, αυτή τη φορά από τη Μασσαλία όπου πραγματοποιήθηκε ο...διαγωνισμός για το "Λιμάνι της Χρονιάς", στο πλαίσιο της ευρωπαϊκής έκθεσης κρουαζιέρας «Seatrade Med 2012». Το λιμάνι του Ηρακλείου πήρε το δεύτερο βραβείο ανάμεσα σε 70 λιμάνια, με πρώτο το λιμάνι της Νέας Υόρκης. Σημαντικό ρόλο στην επιλογή του έπαιξαν οι καινοτομίες που εφάρμοσε το 2012, σε συνδυασμό με την πρωτοποριακή διαδικασία του Home Port, που υλοποιεί σε συνεργασία με τη μεγαλύτερη εταιρεία κρουαζιέρας στην Ευρώπη «Costa Crociere» και τον κρατικό αερολιμένα Ηρακλείου «Ν. Καζαντζάκης».\nΑξίζει να σημειωθεί το παγκόσμιο ρεκόρ χρόνου που κατέγραψε το λιμάνι του Ηρακλείου και το οποίο αφορά στην μεταφορά των επιβατών από την στιγμή της προσγείωσης τους στο αεροδρόμιο Ηρακλείου μέχρι το πλοίο, με όλες τις πιστοποιημένες διαδικασίες ασφαλείας, μέσα σε 15 μόλις λεπτά. Αλλά και η ίδια η διαδικασία ασφαλούς μεταφοράς για την οποία εφαρμόζονται ειδικά πρωτόκολλα που μειώνουν την ταλαιπωρία των επιβατών και την διάρκεια της. Επίσης αξιολογηθήκαν ιδιαίτερα οι νέες καινοτόμες υπηρεσίες για όλους τους επισκέπτες που σαν στόχο έχουν την επαύξηση της εμπειρίας τους.\nΔύο αδέλφια γερνάνε ανάποδα...\nΘυμίζει την ταινία «η ζωή του Μπέντζαμιν Μπάτον», όπου ο Μπραντ Πιτ από ηλικιωμένος γινόταν παιδί, ζώντας τη ζωή του ανάποδα. Κάτι τέτοιο συμβαίνει και στην περίπτωση των αδελφών Κλαρκ στη Βρετανία, οι οποίοι γίνονται πάλι παιδιά μπροστά στα μάτια της μητέρας τους.\nΟ 42χρονος Μάικλ και ο 39χρονος Μάθιου έχουν διαγνωστεί με... λευκοδυστροφία μία σπάνια αρρώστια, που τους έχει μετατρέψει σε παιδιά, εγκλωβίζοντας το παιδικό τους μυαλό σε ενήλικα κορμιά. Η Κριστίν και ο Άντονι Κλαρκ διανύουν τη δεκαετία των 60 και ενώ θα έπρεπε να παίζουν με τα εγγόνια και τα δισέγγονά τους, νταντεύουν τα παιδιά τους, που πρόλαβαν και έκαναν δικές τους οικογένειες. Η λευκοδυστροφία είναι μία σπάνια γενετική ασθένεια που προκαλεί σταδιακή απώλεια της ομιλίας και της κίνησης. Τα αδέλφια από το Χαλ ζούσαν φυσιολογική ζωή μέχρι πριν από λίγα χρόνια. Δεν γνώριζαν ότι το μυαλό τους ήταν μία ωρολογιακή βόμβα, ότι κουβαλούσε μία εξαιρετικά σπάνια ασθένεια. Ο 39χρονος Μάθιου πρόλαβε και έγινε και παππούς, αφού με τη σύζυγό του απέκτησαν μία κόρη τη Λυδία, που σήμερα στα 19 της, τον έκανε και παππού.\nΟι γονείς τους ζητούν βοήθεια, γιατί η κατάσταση των γιων τους επιδεινώνεται ταχύτατα και σε λίγο δεν θα μπορούν να αυτοεξυπηρετούνται. Η περίπτωσή τους έγινε και ντοκιμαντέρ στο κανάλι 4 της βρετανικής τηλεόρασης. Αρχικά κατάλαβαν ότι κάτι δεν πήγαινε καλάόταν σε ένα οικογενειακό τους ταξίδι, τα ενήλικα παιδιά τους άρχισαν να φωνάζουν «γιούπι-γιούπι» σαν μικρά παιδιά, ενώ διένυαν και οι δύο τη δεκαετία των 30 και όλοι οι επιβάτες τους κοίταζαν καλά-καλά. Και οι δύο ήταν πανεπιστημιακής μόρφωσης, παντρεμένοι με παιδιά. Ο κύριος και η κυρία Κλαρκ πήραν σύνταξη και μετακόμισαν σε ένα χωριό, ελπίζοντας ότι οι γιοι τους θα τους έβλεπαν. Οι γιοι τους όμως σταμάτησαν να τηλεφωνούν και μία ημέρα τους τηλεφώνησε η εγγονή τους για να τους πει ότι ο μπαμπάς της ζούσε σε έναν ξενώνα. Και οι δύο γιοι τους, που εντωμεταξύ χώρισαν, δεν μπορούσαν να τα φέρουν εις πέρας και κατέληξαν να ζουν με επιδόματα. Οι ηλικιωμένοι γονείς αποφάσισαν να επιστρέψουν για να φροντίσουν τους γιους τους, όταν οι γιατροί τους ενημέρωσαν ότι τα παιδιά τους πάσχουν από αυτή τη σπάνια ασθένεια που εκφυλίζει το μυαλό λίγο-λίγο.\nΗ κυρία Κλαρκ ισχυρίζεται ότι ο Μάικλ φέρεται πιο παιδικά και δεν θέλει να τον αφήνουν καθόλου μόνο του, ενώ ο Μάθιου μιλάει όλη την ώρα, και λέει ότι του έρθει στο κεφάλι. Σαν τα μικρά παιδιά ξυπνάνε συνέχεια τη νύχτα. Η κυρία Κλαρκ σηκώνεται επτά φορές κάθε βράδυ και για τους δύο τους και σαν παιδιά αρνούνται ότι νυστάζουν, ακόμη και όταν κλείνουν τα βλέφαρά τους. Τσακώνονται μεταξύ τους και μετά αγκαλιάζονται. Έχουν επιστρέψει στην παιδική ηλικία και έπονται και χειρότερα. Μόλις τον Απρίλιο η πνευματική τους ηλικία ήταν τα δέκα έτη και σήμερα δεν μπορούν να φάνε καλά-καλά και να κινηθούν. Η λευκοδυστροφία είναι μία σπάνια ασθένεια και υπάρχει μία πιθανότητα στις 3 δισεκατομμύρια να την έχουν στα γονίδιά τους δύο άνθρωποι που γίνονται ζευγάρι.Πλήττει τον εγκέφαλο, το νευρικό σύστημα και το νωτιαίο μυελό. Συνήθως επιδρά σε νεογέννητα και κληρονομείται από τον γονιό στο παιδί.\nΜόλις που κατάφερναν να αναπνεύσουν. Με τα μάτια τους να ικετεύουν για σωτηρία οι αστυνομικοί βρήκαν τα άτυχα...κουτάβια στριμωγμένα σε κουβάδες μέσα σε ένα αυτοκίνητο σε δρόμο του Μάντσεστερ στη Βρετανία.\nΑυτή τη φορά η φάρσα της Ελληνοφρένειας είχε στόχο τον βουλευτή Μιχάλη Ταμήλο με αφορμή την πρόσφατη δήλωσή του παρευρισκόμενος σε...υποεπιτροπή υδατικών πόρων του ελληνικού Κοινοβουλίου στην οποία είπε:\n«Πάνω από μία φορά το μήνα δεν έχει και νόημα να βρεθούμε. Τι, θα πληρωνόμαστε μια φορά το μήνα και θα ερχόμαστε κάθε εβδομάδα;».\nΤο καλύτερο χριστουγεννιάτικο δώρο έκανε ένας 70χρονος αμερικανός στους υπαλλήλους του: την ιδιοκτησία των τριών καταστημάτων του...\nΠέτρος Τατσόπουλος: Πόσο χρονών τον κάνετε;\nΜπορεί να έχει πάει με τη μισή Αθήνα, μπορεί μετά να..\nυποστήριξε, σχετικά με αυτή τη δήλωση του, ότι ήταν σχήμα λόγου, καθώς όπως είπε «δεν θα προλάβαινε».\nΈχει μιλήσει για ομοφοβικούς και ομοφυλόφιλους, έχει χτυπήσει το χέρι στα έδρανα της Βουλής, έχει ανταλλάξει βαριές κουβέντες με τους βουλευτές της Χρυσής Αυγής.\nΌλα αυτά τα έχει κάνει ο Πέτρος Τατσόπουλος ο όποιος διανύει το 53 έτος της ηλικίας του.\nΑηδιαστικό σνακ για τα παιδιά στην Καμπότζη!!\nΤα παιδιά πιάνουν δηλητηριώδεις ταραντούλες, τις πνίγουν σε ένα μπουκάλι με νερό και στη συνέχεια τις μαγειρεύουν σε καυτό βούτυρο και τις τρώνε σαν καθημερινό σνακ.\nΑυτή η διαδικασία, από το πιάσιμο μέχρι το φάγωμα, δεν παίρνει πάνω από 10 λεπτά.\nΗ χειρότερη χιονοθύελλα τα τελευταία 50 χρόνια πλήττει τη Μόσχα, προκαλώντας χάος στις συγκοινωνίες της ρωσικής πρωτεύουσας.\n«Είναι κάτι που η Μόσχα δεν έχει ζήσει εδώ και πάνω από μισό αιώνα», δήλωσε ο αντιδήμαρχος Πιοτρ Μπιριούκοφ.\nΤα αποτελέσματα των εκλογών του ΕΚΒ\nΔΕΙΤΕ αναλυτικά τα αποτελέσματα των εκλογών στο Εργατικό Κέντρο Βόλου:\nH ΠΑΣΚΕ εξασφαλίζει εννέα από τις 21 έδρες της νέας Διοίκησης του ΕΚΒ, η ΔΑΚΕ έξι, η ΔΑΣ έξι, ενώ η Εργατική Αυτονομία καμία έδρα.\n1. ΓΙΑ ΤΗ ΔΙΟΙΚΗΣΗ ΤΟΥ Ε. Κ. ΒΟΛΟΥ\nΑπό την ΠΑΣΚΕ: Παπαδημόπουλος Αθ. 43, Χαντζιάρας Ευάγγ. 40, Σιάρρας Κων.37, Λιάτσικου Σμαράγδα 34, Κουκλουμπέρης Βάϊ. 34, Γαλλιόπουλος Καλλ. 32, Κορώνης Στέφ. 32, Παπανικολάου Βασ. 32, Κασσίδης Απ. 30.\nΑπό τη ΔΑΚΕ: Βασιλείου Δημ, 26, Γκλαβίνης Θεόδ. 23, Σούκιας Γεώργ. 23, Στεργίου Αναστ. 23, Μπουρούς Νικ. 21, Γεωργούλας Κων. 20.\nΑπό τη ΔΑΣ: Στεργίου Κων. 24, Τριανταφυλλίδης Μιχ. 24, Τσελεπής Λάζ. 22, Μαμουρέλης Βάϊ. 19, Χιώτη Μαρία 18, Συνοδινός Άγγ. 16.\n2. ΓΙΑ ΤΗΝ ΕΞΕΛΕΓΚΤΙΚΗ ΕΠΙΤΡΟΠΗ\nΑπό την ΠΑΣΚΕ: Καράτσαλος Ιωάν. 43, Παπαευαγγέλου Ευάγγ. 36.\nΑπό τη ΔΑΚΕ: Χαλβατζής Ελευθ. 22, Νόλης Ιωάν. 19.\nΑπό τη ΔΑΣ: Τσουμπουσλής Κων. 23 .\n3. ΑΝΤΙΠΡΟΣΩΠΟΙ ΣΤΗ ΓΣΕΕ:\nEγγεγραμμένοι για να ψηφίσουν ήταν 45, ψήφισαν 45. Υπέρ της ΠΑΣΚΕ 20 (εκλέγει έναν αντιπρόσωπο), υπέρ της ΔΑΚΕ 10 (εκλέγει έναν αντιπρόσωπο), υπέρ της ΔΑΣ 15 (εκλέγει έναν αντιπρόσωπο).\nΟι αντιπρόσωποι που εκλέγονται είναι: Παπαδημόπουλος Αθ. 16 από την ΠΑΣΚΕ, Βασιλείου Δημ. 10 από τη ΔΑΚΕ και Στεργίου Κων. 13 από την ΔΑΣ.\nΑυτή είναι ο θηλυκός «Πελέ»\nΜπορεί να μην απολαμβάνει την ίδια προβολή που έχουν οι άντρες συνάδελφοί της. Το γεγονός ότι πάει «καρφί» για την έκτη (!) σερί «Χρυσή Μπάλα» δεν αποτελεί είδηση πρώτης γραμμής.\nΩστόσο, αποτελεί την κορυφαία παίκτρια που έχει γνωρίσει το χορτάρι, με τον ίδιο τον Βραζιλιάνο θρύλο να την αποκαλεί «Πελέ με φούστα».\nΣας παρουσιάζουμε την Μάρτα Βιέιρα ντα Σίλβα, ή απλώς Μάρτα.\nΜε ικανότητες που θα ζήλευαν πολλοί άντρες συνάδελφοί της, η βραζιλιάνα επιθετικός ετοιμάζεται για την έκτη συνεχόμενη «Χρυσή Μπάλα», αφού όσο καλές και να είναι η Άλεξ Μόργκαν και η Άμπι Γουάμπακ που διεκδικούν επίσης τη διάκριση, δεν μπορούν να συγκριθούν μαζί της.\nΦίλη και θαυμάστρια του «φαινομένου» Ρονάλντο, η ίδια παρομοιάζει το στυλ της περισσότερο με εκείνο του Ροναλντίνιο, από τον οποίο έχει ξεσηκώσει πολλές από τις κινήσεις της.\nΚι αν η φήμη της ή οι απολαβές της σε τίποτα δεν συγκρίνονται με τις αντίστοιχες του 32χρονου άσου της Ατλέτικο Μινέιρο, το 1 εκατομμύριο ευρώ με το οποίο αμείβεται ετησίως από την σουηδική Τιρέσο στην οποία ανήκει, συν τα χρήματα τα οποία παίρνει από χορηγούς και διαφημίσεις, δεν πρέπει να την αφήνουν δυσαρεστημένη.\nΈχοντας αγωνιστεί κυρίως σε ομάδες των ΗΠΑ, την κορυφαία χώρα στο γυναικείο ποδόσφαιρο, έφτιαξε το όνομά της στην επίσης σουηδική Ουμέα, όπου σε 103 εμφανίσεις πέτυχε 111 γκολ! Συνολικά με τους συλλόγους στους οποίους έχει αγωνιστεί έχει 196 γκολ σε 228 αγώνες.\nΣε επίπεδο εθνικών ομάδων έχει συμμετάσχει σε 3 Παγκόσμια Κύπελλα (2003, 2007, 2011) και 3 Ολυμπιακούς Αγώνες (2004, 2008, 2012) μην έχοντας χάσει ούτε λεπτό στα παιχνίδια αυτών των έξι διοργανώσεων. Μάλιστα σε 30 ματς, έβαλε 22 τέρματα, βοηθώντας τα μέγιστα τη «σελεσάο» να κατακτήσει τη δεύτερη θέση στο παγκόσμιο του 2007 και το ασημένιο μετάλλιο στους Αγώνες της Αθήνας και του Πεκίνου. Συνολικά σε 72 παρουσίες με τη φανέλα της Βραζιλίας, η Μάρτα έχει πετύχει τον διόλου ευκαταφρόνητο αριθμό των 80 γκολ.\nΠολλοί θα αναρωτηθούν αν μία τέτοια παίκτρια θα μπορούσε να σταθεί σε αντρικό αγώνα. Η ίδια δηλώνει σχετικά: «Έχω την τεχνική, έχω και τις τακτικές γνώσεις, όμως υπάρχουν τα φυσικά όρια. Θα μπορούσα να παίξω σε μια αντρική ομάδα όμως ίσως κάποιος άντρας, που θα ήθελε να αποδείξει ότι δεν ανήκω στο χώρο, να παίξει πολύ σκληρά εναντίον μου».\nΠάντως η ίδια δε φημίζεται για την αβρότητά της στους αγωνιστικούς χώρους, αφού έχει τιμωρηθεί κατά τη διάρκεια τη θητεία της στην Ουμέα για τσακωμό στην προπόνηση. Επίσης έχει ρίξει μπουνιά σε μια αντίπαλό της στο πρόσωπο το 2005 και κλωτσιά στο στομάχι μιας άλλης ένα χρόνο αργότερα.\nΓια το ζήτημα έγινε φυσικά και… δημοψήφισμα, στο οποίο οι πολίτες έδωσαν τη θετική τους ψήφο.\nΣύμφωνα με το σχέδιο, οι υποψήφιοι «πελάτες» θα μπορούν να παρκάρουν το αυτοκίνητό τους στους ειδικούς χώρους κατά προτεραιότητα και να επιλέγουν με ποια θέλουν να συνευρεθούν, αντί να τις «ψωνίζουν» στο δρόμο.\nΜάλιστα, ο χώρος θα είναι αρκετά μεγάλος (θα βρίσκεται έξω από την πόλη) για να μπορεί να εξυπηρετεί μέχρι 30 ιερόδουλες.\nΟι αξιωματούχοι της πόλης ελπίζουν ότι τα «πάρκινγκ του σεξ», τα οποία θα είναι εφοδιασμένα και με ενσωματωμένο σύστημα συναγερμού, θα είναι έτοιμα για… εγκαίνια τον Αύγουστο του 2013.\nΩς φιλόζωοι και ιδιοκτήτες ζώων θέλαμε να φτιάξουμε ένα κοιμητήριο ζώων όμορφο και αξιοπρεπές για να είστε σίγουροι και ήρεμοι για το τελευταίο ταξίδι του πολυαγαπημένου σας συντρόφου».\nΚαι συνεχίζουν ότι: «Προχωρήσαμε λοιπόν στη δημιουργία του κοιμητηρίου μας για να μπορέσουμε να σας βοηθήσουμε τη δύσκολη αυτή ώρα, προσφέροντας σας ανακούφιση μέσα από τις υπηρεσίες μας».


VLC Player 1.0: αντιγραφη DVD στο σκληρο | TechTips Blog - Τεχνολογικά Νέα - Ειδήσεις - Βοηθήματα\nVLC Player 1.0: αντιγραφη DVD στο σκληρο\nΔημοσιεύθηκε 23 July 2009 Posted by Stergios z Κατηγορία: Παρουσίαση Software Views:\nΗ φρέσκια έκδοση του VLC player 1.0 αποτελεί όπως έιδαμε το τέλειο αντιγραφικό μεταφέροντας στο σκληρό σας ταινίες από DVD με μια ελάχιστη κίνηση. Τα αρχεία αποθηκεύονται φυσικά ως mpg και οι δυνατότητες του δωρεάν προγράμματος δεν σταματούν εδώ καθώς βρίθει χαρακτηριστικών.\nΟ VLC Player είναι γνωστός για την πληρότητά του, δεδομένου ότι ως player παίζει πολλών ειδών αρχεία audio/video χωρίς να απαιτείται να διαθέτετε άμεσα κάποιο πακέτο codecs εγκατεστημένο στο PC. Αισθητικά μπορει να μην είναι ότι τελειότερο με το default skin αλλά θεωρείται αξιόπιστος media player και έχει βελτιωθεί ακόμη περισσότερο τον τελευταίο καιρό. Είναι διαθέσιμος σε λειτουργικά συστήματα όπως τα Windows, διανομές linux και σε Mac. Τον VLC Player 1.0 τον βρίσκουμε άμεσα στο Google. Αν διαθέτουμε παλαιότερη έκδοση και δεν μας έχει ενημερώσει ήδη για την ύπαρξη της νέας έκδοσης 1.0, πάμε στο μενού Βοήθεια και κλικ στο "check for updates". Όταν εκκινήσουμετώρα τον VLC 1.0, αφού έχουμε βάλει πχ μια ταινία DVD, επιλέγουμε στο μενού View > Advanced Controls.\nΘα εμφανιστούν 4 νέα κουμπάκια που μεταξύ αυτών είναι και η αντιγραφή. Όποτε λοιπόν θέλουμε να ξεκινήσει η αντιγραφή πατάμε το κουμπί "αντιγραφή"(record). Όταν επιθυμούμε να σταματήσει ξαναπατάμε το ίδιο κουμπί. Θα αναρωτιέστε που βρίσκετε αποθηκευμένη η ταινία μας, σε τι μορφή και με τι όνομα. Η εφαρμογή την αποθηκεύει στο My Documents(Τα έγγραφα μου) με όνομα παρόμοιο με το vlc-record-2009-07-22-14h06m56s-dvd___D-.mpg. Το αρχείο αποθυκεύεται ως mpg και αυτό ήταν!\n` Ετικέτες: VLC Player, VLC Player 1.0, αντιγραφη DVD\n« Το κύμα της Google ανοίγει στις 30 Σεπτεμβρίου\nΥποδικτύωση μίας κλάσης C IP διεύθυνσης »\nΚάντε αυτόματα updates προγραμμάτων στα Windows


ΑΕΚ - Χάποελ Ιερουσαλήμ 75-74 - Contra.gr - Live Sports Magazine\nΑΕΚ - Χάποελ Ιερουσαλήμ 75-74\nΓΙΑΝΝΗΣ ΖΩΙΤΟΣ ΤΕΛ. ΑΝΑΝΕΩΣΗ: 04 Νοε. 2015 | 19:52\nΑνατροπή από το -17 και νίκη στα 2'' για την ΑΕΚ. Η Ένωση επέστρεψε από το 48-31 και έφτασε στο 75-74 με άνθρωπο της τελευταίας στιγμής τον Κρις Γουόρεν. Δεύτερη επιτυχία για την ελληνική ομάδα στον όμιλο του Eurocup.\nΗ ΑΕΚ είχε δύσκολη αποστολή απέναντι σ' ένα γεμάτο σύνολο και τούτο δεν άργησε να φανεί. Η Χάποελ, ομάδα... Αμερικανών, πήρε όσα της έδωσε η άμυνα της Ένωσης και τιμώρησε κάθε αδράνειά της. Σε συνδυασμό μάλιστα με την αστοχία των "κιτρινόμαυρων" ξέφυγε νωρίς με διψήφια διαφορά (21-11, 25-14) έχοντας τον απόλυτο έλεγχο.\nΣε τέτοια παιχνίδια οι ηρωισμοί από τον Μιλόσεβιτς ή τον Παπαντωνίου δεν φτάνουν και το 45-28 του 20' αποτύπωσε με τον πλέον πρόδηλο τρόπο αφενός τη διαφορά δυναμικότητας αφετέρου το σκεπτικό των δύο αντιπάλων στο παρκέ.\nΕπειδή τύχη στο "πέντε-πέντε" η ΑΕΚ δεν είχε, άρχισε το... τρέξιμο. Ο Κάρτερ και ο Γουόρεν υπηρέτησαν το σχέδιο ανατροπής, τα τρίποντα μπήκαν και με 11-0 σε τρία λεπτά (42-48) η ελληνική ομάδα επέστρεψε. Παρόλο που έλειψε το καθαρό μυαλό σε κάποιες εύκολες φάσεις, το 54-59 του 30' είχε φέρει το "Δικέφαλο" σε θέση να διεκδικεί επί ίσοις όροις τη νίκη.\nΑν και η Χάποελ μέσα από το σκορ του Γκάφνεϊ έμεινε μπροστά (63-57), οι "κιτρινόμαυροι" είχαν πλέον το μομέντουμ. Το τρίποντο του Χέρστον έφερε την ΑΕΚ στο -1 και ο Κάρτερ της έδωσε προβάδισμα για πρώτη φορά (69-68). Ήρθαν δε το τρίποντο του Σάκοντα για το 72-70 στα 32'' και το λέι απ του Γουόρεν για το 74-71'' στα 10'' για να κάνουν την Ένωση φαβορί. Ο Τζάνινγκ ισοφάρισε με τρίποντο από τα 7,5 μέτρα και όλα έδειχναν παράταση μέχρι τη στιγμή που ο Γουόρεν πήρε την μπάλα, έριξε στην παγίδα τον Φίσερ, πήρε το φάουλ και με μία βολή ολοκλήρωσε την επική ανατροπή της ελληνικής ομάδας.\nΤα δεκάλεπτα: 16-25, 28-45, 54-59, 75-74\nΑΕΚ: Ανοσίκε, Παπαντωνίου 2, Σάκοτα 15(4/8τρ, 5ρ), Χέρστον 14(3/4τρ), Μιλόσεβιτς 4, Μαυροκεφαλίδης 13(3/11δ, 1/3τρ, 8ρ), Κάρτερ 11(1τρ, 4ρ), Κατσίβελης, Καλαμπόκης, Γουόρεν 16(4/9δ, 1/2τρ, 5ρ, 9ασ)\nΧάποελ: Ντάνκαν 4, ΓκάφνεΛϊ 11(1/5τρ, 7ρ), Ρόουλαντ 14(4ασ), Χαλπερίν, Τιμόρ 5(1), Μένκο, Σμιθ 8(10ρ, 7ασ, 6λ), Τζάνινγκ 23(4/7δ, 5/8τρ, 5ρ), Μέορ, Φίσε 9(7ρ)\nΣτα άλλα δύο παιχνίδια του ομίλου:\n- η Νεπτούνας έκανε μεγάλο διπλό στην έδρα της Νίζνι Νόβγκοροντ και με το 82-78 έπιασε τη ρωσική ομάδα στο 2-2.\n- η Γαλατάσαραϊ έκανε επίδειξη δύναμης στο Κριλατσκόε, "βουλιάζοντας" την Κράσνι Όκτιαμπ με το 88-72. ΜακΚόλουμ με 21 και Σιλμπ με 19 ήταν οι κορυφαίοι της ομάδας του Αταμάν.\nTo live της αναμέτρησης\nΗ ΑΕΚ υποδέχεται απόψε την πρωταθλήτρια Ισραήλ Χάποελ Ιερουσαλήμ για την 4η αγωνιστική της ρέγκιουλαρ σίζον, στο Eurocup.\nΘυμίζουμε πως οι δυο ομάδες έχουν ρεκόρ 1-2 στον ΣΤ' όμιλο.\nΣτο match programme της ΚΑΕ ΑΕK μίλησε ο Μίλαν Μιλόσεβιτς, μιλώντας με εγκωμιαστικά σχόλια για τον προπονητή του. Αναλυτικά:\nΓια τον αγώνα με τη Νίζνι: "Ήταν μονόδρομος. Έπρεπε να κερδίσουμε. Εγώ προσπαθώ να δώσω όσα περισσότερα μπορώ σε κάθε αγώνα, και αυτό έκανα και κόντρα στους Ρώσους. Είμαι πολύ ευτυχισμένος που κερδίσαμε".\nΓια τον αγώνα με τη Χάποελ: "Χάσαμε από την Κράσνι στην έδρα μας και τώρα πρέπει να κερδίσουμε, αν θέλουμε να περάσουμε στην επόμενη φάση του Eurocup. Θα δώσουμε τον καλύτερο μας εαυτό".\nΓια τον Ντράγκαν Σάκοτα: "Ο κόουτς Σάκοτα μού έχει μάθει πολλά πράγματα. Όχι μόνο τα του μπάσκετ, αλλά και πράγματα από τη ζωή. Είναι δάσκαλος! Μου αρέσει πολύ να παίζω γι’ αυτόν. Τον θαυμάζω και υπόσχομαι να έχω κι άλλες καλές εμφανίσεις".\nΤους 300 επίσημους ευρωπαϊκούς αγώνες συμπληρώνει η ΑΕΚ απέναντι στη Χάποελ.\nΗ ΑΕΚ των δύο ευρωπαϊκών τροπαίων (1968, 2000) μετρά, μέχρι στιγμής, 156 νίκες και 143 ήττες με την Ιστορία να ξεκινά στις 16 Νοεμβρίου 1958, όταν η -μετέπειτα- Βασίλισσα, υποδεχόμενη τη Μπέογκραντ (76-84 το τελικό αποτέλεσμα) για το Κύπελλο Πρωταθλητριών, έγινε η πρώτη ελληνική ομάδα που αγωνίστηκε στην Ευρώπη.\nΙστορική είναι η βραδιά και για τον Ντράγκαν Σάκοτα, ο οποίος γίνεται ο προπονητής με τις περισσότερες ευρωπαϊκές συμμετοχής στον πάγκο της ΑΕΚ (38), ξεπερνώντας τον Ντούσαν Ίβκοβιτς (37), ενώ ακολουθούν οι Κατσικάρης (36) και Μήλας (35).\nΜικρή η προσέλευση του κόσμου στο κλειστό του ΟΑΚΑ. Περίπου 500 φίλαθλοι βρίσκονται στο γήπεδο, σχεδόν 20' πριν από το τζάμπολ.\nH 12άδα της ΑΕΚ: Ανοσίκε, Παπαντωνίου, Σάκοτα, Άτιτς, Χέρστον, Μιλόσεβιτς, Σκραμπ, Μαυροκεφαλίδης, Κάρτερ, Κατσίβελης, Καλαμπόλης, Ουόρεν.\nΕκτός αποστολής τέθηκε ο Ζήσης Σαρικόπουλος λόγω ελαφριάς θλάσης που υπέστη στον αγώνα με τη Νίζνι Νόβγκοροντ.\nΣτα επίσημα του ΟΑΚΑ πήρε τη θέση του ο αντιπρόεδρος της ΚΑΕ, Σταύρος Δουβής.\nΟλοκληρώθηκε η παρουσίαση των δύο ομάδων και όλα είναι έτοιμα για το τζάμπολ.\nΠανό για την ανεξαρτησία της Παλαιστίνης ανήρτησαν οπαδοί της ΑΕΚ πίσω από τον Χάποελ Ιερουσαλήμ.\nΜε Ουόρεν, Κάρτερ, Χέρτσον, Σάκοτα και Μαυροκεφαλίδη η ΑΕΚ.\nΑπό μία χαμένη επίθεση για τις δυο ομάδες.\nΦάουλ κερδίζει ο Γουόρεν σε προσπάθεια λέι απ. Ευκαιρία για το 2-2.\nΒάζει τις δύο βολές ο Αμερικανός, 2-2.\nΟ Σμιθ κάνει το 4-2 για τη Χάποελ.\nΝέο καλάθι η Χάποελ, στο +2 (6-4) από τον Ντάνκαν.\nΜε βολές ο Σάκοτα το 6-6, 2'30.\nΔυο φάουλ ο Χέρστον.\nΤο 9-6 με τρίποντο του Τζάνινγκ.\nΜε βολές ο Μαυροκεφαλίδης, 8-9.\nΣτο 4' η Χάποελ πηγαίνει στο 12-8 (με νέο τρίποντο του Τζάνινγκ)\nΤρίποντο για την ΑΕΚ, δια χειρός ΑΕΚ (11-12).\nΣκοράρει ο Ρόουλαντ, 14-11 για τη Χάποελ.\nΟ Ντάνκαν παίζει με πλάτη και σκοράρει (11-16).\nΜε 3/3 τρίποντα του Τζάνινγκ η Χάποελ φεύγει με οκτώ (19-11).\nΤάιμ άουτ για την ΑΕΚ.\nΜε 2/9 εντός πεδιάς σκοράρουν οι "κιτρινόμαυροι" που έχουν 6/6 βολές.\nΣτο +10 η ισραηλινή ομάδα με καλάθι στον αιφνιδιασμό του Σμιθ (21-11).\nΣτο τρανζίσιον ο Γουόρεν, σκοράρει με επαφή (13-21).\nΟ Γουόρεν κερδίζει φάουλ στο 8' μετά από δεύτερη καλή άμυνα.\nΕυστοχεί μόνη την πρώτη βολή ο Αμερικανός (14-21).\nΟ Ρόουλαντ κάνει το 23-14 με σουτ από τα 4 μέτρα.\nΤο 25-14 από τον Τζάνινγκ.\nΔύο βολές από τον Χέρτστον και 16-25. Ακόμη 40'' για τη λήξη της πρώτης περιόδου.\nΛήγει η πρώτη περίοδος, στο +9 η Χάποελ (16-25).\nΦάουλ και βολές για τον Μαυροκεφαλίδη.\nΕύστοχος ο έμπειρος ψηλός, 18-25.\nΣτις βολές και ο Ρόουλαντ, 18-27, 10'51'.\nΚάρφωμα στο τρανζίσιον από τον Γκάφνεϊ, 18-29.\nΓκολ-φάουλ από τον Ρόουλαντ, 18-31.\nΜέσα και η βολή, 18-32.\nΤρίποντο - ανάσα από τον Μιλόσεβιτς, 21-32.\nΆτυχος ο Χέρστον, κερδίζει την κατοχή ο Παπαντωνίου.\nΑστοχεί ο Μιλόσεβιτς.\nΚαλάθι του Μαυροκεφαλίδη και στο -9 η ΑΕΚ (23-32, 14'01).\nΟ Γκάφνεϊ σκοράρει από κοντά, 23-34.\nΓλιτώνει η ΑΕΚ ένα καλάθι στον αιφνιδιασμό, βήματα από τον Σμιθ.\nΜία βολή από τον Μιλόσεβιτς, 24-34.\nΦάουλ κερδίζει ο Μιλόσεβιτς μετά από επιθετικό ριμπάουντ.\nΔύο εύστοχες βολές του Παπαντωνίου.\nΆλλη μία κατοχή κερδίζει η ΑΕΚ.\nΚάνει το λάθος ο Παπαντωνίο, μπερδεύτηκε με τον Ανοσίκε.\nΦάουλ για βολές στον Τιμόρ. Συμπληρώθηκαν ούτως ή άλλως πέντε φάουλ.\nΣτο +10 ξανά η Χάποελ (16-36).\nΝέο λάθος από την ΑΕΚ.\nΑσίστ από τον Ντάνκαν και κάρφωμα του Φίσερ, 26-38.\nΚακή άμυνα του Ανοσίκε.\nΟ Τζάνινγκ κάνει το 40-26.\nΣτο +16 η Χάποελ με δευτερεύοντα αιφνιδιασμό από τον Τζάνινγκ (26-42, 18'31).\nΗ ΑΕΚ έχει 3/18 δίποντα και 2/9 τρίποντα.\nΠόσο να βοηθήσουν οι 14/16 βολές;\nΚαλάθι του Χέρστον και -14 για την ΑΕΚ (28-42).\nΛάθος του Ντάνκαν.\nΑστοχεί ο Χέρστον.\nΤρίποντο του Τζάνινγκ που φτάνει τους 18 (28-45).\nΆλλη μία χαμένη επίθεση για την ΑΕΚ. Η Χάποελ έχει 2.8'' για επίθεση μετά το τάιμ άουτ.\nΔεν προλαβαίνει να εκτελέσει ο Σμιθ και το πρώτο μισό ολοκληρώνεται.\nΗ Χάποελ με επιμέρους 20-12 στο δεύτερο δεκάλεπτο είναι στο +17 (28-45).\nΗ ΑΕΚ τελείωσε το πρώτο ημίχρονο με 6/30 σουτ εντός πεδιάς. Δικαιολογημένα βρίσκεται πίσω. Το -18 δημιουργήθηκε βέβαια από την ευάλωτη άμυνα και τις αργές, αφού δέχθηκε πολλούς πόντους στο τρανζίσιον.\nΟ Μαυροκεφαλίδης είναι ο πρώτος σκόρερ της ΑΕΚ με 8 πόντους, 18 έχει ο Τζάνινγκ και 11 ο Ρόουλαντ από τη Χάποελ.\nΑρχίζει το δεύτερο μισό του αγώνα.\nΜε τρίποντο του Σάκοτα η πρώτη επίθεση της περιόδου.\nΓκολ - φάουλ για τον Φίσερ.\nΜέσα και η βολή από τον Αμερικάνο σέντερ, 31-48.\nΩραία προσπάθεια του Κάρτερ και λέι πα, 33-48.\nΦόλοου του Μαυροκεφαλίδη, 35-48, μετά το άστοχο ποστάρισμα του Σάκοτα.\nΚλέψιμο και αιφνιδιασμό, 37-48, από τον Κάρτερ.\nΠιο ενεργητική η ΑΕΚ σε αυτό το διάστημα.\nΤρίποντο του Χέρστον και στο -8 η ΑΕΚ (40-48, 22'45).\nΧαμένη επίθεση της Χάποελ.\nΣτο κόλπο και ο Γουόρεν, 14-3 το σερί της ΑΕΚ.\nΚαλάθι του Τζάνινγκ που ξεκολλάει τη Χάποελ, 42-50.\nΝέο καλάθι του Γουόρεν, 44-50, μετά την ασίστ του Μαυροκεφαλίδη.\nΚαλάθι από τον Φίσερ μετά το επιθετικό, 44-52.\nΤρίποντο του Σάκοτα και στο -5 η ΑΕΚ (47-52).\nΑκόμη 4'52 για τη λήξη της τρίτης περιόδου.\nΑστοχεί ο Ρόουλαντ.\nΦάουλ του Μαυροκεφαλίδη στη διεκδίκηση του επιθετικού ριμπάουντ.\nΚακές επιθέσεις, αλλά επιθετικό από τον Κάρτερ.\nΝέα χαμένη ευκαιρία από το Δικέφαλο.\nΤο παιχνίδι έχει γίνει νευρικό.\nΑστοχεί ο Κάρτερ, δεν ήταν κακή η επιλογή.\nΒολές για τον Σμιθ στο 27'28.\nΔύο βολές από τον Αμερικανό, 47-54.\nΜία βολή από τον Χέρστον που βάζει τρίποντο μετά από επιθετικό ριμπάουντ.\nΚαλάθι του Σμιθ και 51-56.\nΤρίποντο του Σάκοτα από τα 7,5 μέτρα.\nΟ Τιμόρ απαντάει για τη Χάποελ, 54-59.\nΦινάλε της τρίτης περιόδου. Η ΑΕΚ έχει καλύψει το μεγαλύτερο κομμάτι της απόστασης που τη χώριζε από τη Χάποελ.\nΑπό το -17 έφτασε στο -5 με επιμέρους 26-14.\nΚάρφωμα του Γκάφνεϊ και 54-61 για τη Χάποελ.\nΤρίποντο του Μαυροκεφαλίδη και στο -4 η ΑΕΚ (57-61).\nΚαλάθι του Γκάφνεϊ σε μις ματς, 57-63.\nΑκόμη 7 λεπτά για τη λήξη.\nΆστοχο τρίποντο του Καλαμπόκη.\nΧάνει το χουκ ο Ντάνκαν.\nΤρίποντο του Γουόρεν και στο -3 η ΑΕΚ (60-63).\nΜε το ένστικτο παίζει η ΑΕΚ και όχι με σχέδιο.\nΈχει γυρίσει όμως το ματς.\nΑντιαθλητικό κερδίζει ο Γουόρεν.\nΜέσα η βολή, 61-63.\nΧάθηκε όμως η μπάλα μετά την επαναφορά.\nΑκόμη 5'48 για τη λήξη.\nΤρίποντο του Γκάφνεϊ και 66-61 για τη Χάποελ. Στα 5'14 για τη λήξη.\nΟ Κάρτερ το καλάθι από την κορυφή, 63-66.\nΠικ εν ρολ και κάρφωμα του Φίσερ, 63-68.\nΜε 1/2 βολές ο Σάκοτα κάνει το 64-68.\nΤέταρτο φάουλ του Σάκοτα.\nΑκριβώς 4 λεπτά για τη λήξη.\nΕρ μπολ του Ρόουλαντ.\nΣτο -1 η ΑΕΚ με τρίποντο του Χέρστον από τη γωνία, 67-68.\nΑκόμη 2'40 για τη λήξη.\nΒολές για τον Κάρτερ μετά από κερδισμένο φάουλ στη μάχη του ριμπάουντ.\nΑκόμη 2'21 για τη λήξη.\nΒολές του Κάρτερ και 69-68.\nΤέλος χρόνου στην επίθεση της Χάποελ. Μπάλα για την ΑΕΚ.\nΧάνει το σουτ ο Μαυροκεφαλίδης. Δικό του σουτ.\nΝέο λάθος της Χάποελ.\nΑκόμη 83'' για τη λήξη.\nΑλλάζουν απόφαση οι διαιτητές. Η μπάλα στη Χάποελ.\nΑστοχεί ο Τζάνινγκ.\nΝέο άστοχο σουτ του Μαυροκεφαλίδη.\nΚαλάθι του Ρόουλαντ μπροστά στον Μαυροκεφαλίδη, 69-70.\nΟ Σάκοτα σκοράρει για τρεις, 72-70.\nΕπίθεση στη Χάποελ στα 34''.\nΦάουλ και βολές για τον Ρόουλαντ στα 29''.\nΧάνει την πρώτη.\nΒάζει τη δεύτερη, 72-71.\nΚαλάθι του Ρόουλαντ στα 10.2''. Η ΑΕΚ στο 74-71 και αγκαλιά με τη νίκη.\nΜεγάλο τρίποντο του ελεύθερου Τζάνινγκ από τα 7,5 μέτρα και 74-74.\nΗ ΑΕΚ έχει 5.6'' για να πάρει τη νίκη!\nΜετά το τάιμ άουτ.\nΚακή αμυντική συμπεριφορα των κιτρινόμαυρων που τον άφησαν μόνο έστω και από μακριά.\nΜε Ουόρεν η επαναφορά.\nΚερδίζει φάουλ από τον Φίσερ ο Γουόρεν.\nΕίχε κάνει βήματα ο Γουόρεν, αλλά μικρή σημασία έχει τούτη τη στιγμή.\nΒάζει την πρώτη και 75-74 στα 2.1''.\nΠροφανώς θ' αστοχήσει.\nΗ μπάλα στα Χάποελ για γρήγορη είδοσο στη διεκδίκηση.\nΚλέψιμο και νίκη για την ΑΕΚ. Ανατροπή από το -17 και δεύτερο ροζ φύλλο για την ελληνική ομάδα στον όμιλο του Eurocup.\nΟ Γουόρεν ήταν ο πρώτος σκόρερ με 16 και άνθρωπος της τελευταίας στιγμής με το κερδισμένο φάουλ και την εύστοχη βολή στα 2.1''.\nΟ Σάκοτα είχε 15 με 4/7 τρίποντα, ενώ ο Χέρστον έδωσε 14 πόντους.\nΣτο 2-2 πλέον η ΑΕΚ και ελπίζει βάσιμα για την πρόκριση.\nΚαλό βράδυ από εμάς μετά από ένα ματς που εξελίχθηκε σε θρίλερ.


Ιανουάριος 2018 - Page 6 of 6 - Ερανιστής\n3 Ιανουαρίου 2018\tαπό Ερανιστής στην Απόψεις 0 σχόλια\n«Πριν από μερικούς μήνες οι κλητήρες ήρθαν να μου πουν ότι μας έλειπε το χαρτί υγείας. Είπα ν’ αγοράσουν.»\n3 Ιανουαρίου 2018\tαπό Ερανιστής στην Uncategorized, Απόψεις, Πολιτισμός, Φιλοσοφία 0 σχόλια\nΣκεπτικισμός είναι γενικά η αμφιβολία για τη δυνατότητα και το κύρος της γνώσης, αλλά ως ιδιαίτερο φιλοσοφικό ρεύμα ξεκίνησε στους αλεξανδρινούς χρόνους.\n«…τα βάσανα του Βαν Γκογκ – αυτά είναι το αληθινό δράμα του ανθρώπου! Όλα τ’ άλλα είναι ψέματα.»\n«Μέσα εκεί, μου είπαν μερικοί, υπήρχε ένα πουλί με ανθρώπινη φωνή που δίνει χρησμούς. Μπήκα μέσα κι είδα πολλά αξιοθαύμαστα πράγματα»


Αποστολή Βουδαπέστη: Full house - SPORTSFEED\nΑποστολή Βουδαπέστη: Full house\nΗ 3η μέρα του ευρωπαϊκού πρωταθλήματος υδατοσφαίρισης ξεκίνησε με βόλτα στην πόλη και συνεχίστηκε στο ξενοδοχείο της Εθνικής, συζητώντας με τις διεθνείς πολίστριες του Μορφέση, όμως δεν ολοκληρώθηκε με τον καλύτερο τρόπο αφού η Εθνική ανδρών έκανε πρεμιέρα με ήττα.\nΗ μέρα ξεκίνησε νωρίς, με λίγο χιόνι και περπάτημα στην πόλη, το οποίο ίσως να μην ήταν και απαραίτητο να γίνει τόσο πρωί. Έπειτα, κάναμε βόλτα στην πόλη με ταξί καθώς ο ταξιτζής δεν ήξερε λέξη αγγλικά (καθόλου περίεργο) και έτσι σε μια κούρσα καταφέραμε να δούμε και τη Βούδα και την Πέστη. Βέβαια, στο ξενοδοχείο της Εθνικής φτάσαμε (περίπου) στην ώρα μας και εκεί μας περίμενε η γυναικεία ομάδα. Δεκατρείς χαμογελαστές κι ευγενικές κοπέλες, όπως και ο προπονητής τους και η βοηθός του και η γιατρός της ομάδας. Το κλίμα ήταν κάτι παραπάνω από θετικό μεταξύ τους αλλά και απέναντί μας και προχωρήσαμε σύντομα στις… αυθόρμητες φωτογραφίες.\nΕλευθερία Πλευρίτου, Άλκηστη Αβραμίδου, Χριστίνα Τσουκαλά, Νικόλ Ελευθεριάδου, Έλενα Ξενάκη\nΦτάνοντας στην αρένα, αργότερα, είδαμε από έξω ακόμη να υπάρχει αρκετή κίνηση και συνειδητοποιήσαμε πως το πρωτάθλημα για τους Ούγγρους ξεκινούσε πρακτικά σήμερα. Η Ουγγαρία αγωνιζόταν πριν από εμάς (τους Έλληνες δηλαδή) και το στάδιο είχε σχεδόν γεμίσει, έγινε μια καλή προσπάθεια να γεμίσει για την ακρίβεια. Full house που λένε και οι συντοπίτες μου στον Πύργο.\nΠριν ξεκινήσει ο αγώνας της Ουγγαρίας, παρουσίασαν ένα χορευτικό πρόγραμμα με ακροβάτες και πανιά, έπαιξαν με την γιγαντοθόνη και το κοινό, δύο τραγουδιτές-ράπερ βγήκαν τραγούδησαν λίγο πριν την εμφάνιση των ομάδων, ο αγωνιστικός χώρος ήταν γεμάτος φωτογράφους, οι θέσεις των δημοσιογράφων γεμάτες από Ούγγρους ρεπόρτερ ή σχολιαστές. Το αποτέλεσμα ήταν το αναμενόμενο (Τουρκία-Ουγγαρία 5-19) και μετά τον αγώνα οι παίκτες της οικοδέσποινας υπέγραψαν αυτόγραφα και σημαίες. Περίπου 3 λεπτά μετά τον αγώνα, από τα παραπάνω έμειναν περίπου τα μισά. Ο μισός κόσμος, τα μισά παιχνίδια στη γιγαντοοθόνη, κανένα χορευτικό… Αναμενόμενο βέβαια.\nΗ Εθνική μας σήμερα έχασε ξανά από την Ιταλία. Ο αγώνας ξεκίνησε καλά και ως το ημίχρονο όλοι οι Έλληνες ήμασταν σε υπερένταση γιατί φανταζόμασταν την ανατροπή. Μετά το ημίχρονο, οι Ιταλοί έκαναν… νέα κόλπα και οι Έλληνες δεν ανταποκρίθηκαν ενώ οι φουνταριστοί μας βγήκαν από την πισίνα λαβωμένοι (κακά τα ψέματα, έπεσε πολύ ξύλο). Η προσπάθεια όμως δεν σταματά, συνεχίζουν τους αγώνες τους με αισιοδοξία. Κατά τη διάρκεια του αγώνα, οι Ιταλοί δημοσιογράφοι (ξανά) φορούσαν σκουφάκια και μπουρνούζια και αποφάσισαν και μερικοί Έλληνες να ακολουθήσουν το… trend.\nΗ Στεφανία μας έτρεξε πολύ γύρω από την πισίνα αλλά άξιζε τον κόπο…\nΠέρα από τη δράση εντός της αρένας και πέρα από επαγγελματίες, είμαστε και σωστές τουρίστριες. Για το λόγο αυτό πήγαμε στο Hard Rock cafe το οποίο η αλήθεια είναι περίμενα να είναι κάτι παραπάνω από ένα υπόγειο με ένα μπαρ στη μέση. Η Στεφανία, το πήρε καλύτερα από εμένα και το φωτογράφησε κιόλας.\nΓια αύριο το μόνο που γνωρίζουμε είναι πως θα έρθουμε από νωρίς στην αρένα καθώς στις 14:00 αγωνίζεται η Εθνική γυναικών με αντίπαλο τη Σλοβακία.\nΥ.Γ. Στο σαλόνι μας, ο ένας τοίχος είναι σαν πίνακας και δίπλα έχει ένα βαζάκι με κιμωλίες. Είχε γραμμένες επάνω διάφορες ατάκες αλλά φαινόταν φτωχό. Οπότε αποφασίσαμε να το εμπλουτίσουμε. Άλλωστε, το Sportsfeed πάει παντού και αυτή τη φορά θα αφήσει και το σημάδι του.\nRelated Topics:editorialβουδαπεστη 2020ΕθνικήΕυρωπαϊκό πρωτάθλημαΠόλοΥδατοσφαίριση\nΔυσαρέσκεια αθλητών για την ΕΟΕ


Επιστροφή στη Ρουμανία – Odyssey – Ταξίδια με μοτοσυκλέτα\nΔημοσιεύτηκε από Θανάσης Παπαρνάκης στις 12/12/2012\nΤο πρώτο μας οργανωμένο ταξίδι!\nΤο ξέραμε από την αρχή ότι δεν είχαμε πολύ χρόνο για να διαφημίσουμε και να προωθήσουμε το ταξίδι αυτό, αλλά θέλαμε τόσο πολύ να πάμε πάλι στην Ρουμανία που όταν ο Παναγιώτης και ο Στέλιος εκδήλωσαν το ενδιαφέρον τους, δεν διστάσαμε να επιβεβαιώσουμε το ταξίδι παρ’ όλο που ξέραμε ότι δύσκολα θα μαζευόταν ο αριθμός των ατόμων που θέλαμε κανονικά..\nΒρεθήκαμε με τον Στέλιο και τον Παναγιώτη 10 μέρες πριν την αναχώρηση για ένα καφέ και κανονίσαμε και τις λεπτομέρειες της αναχώρησης : Με τον Παναγιώτη θα βρισκόμασταν στον περιφερειακό, θα συναντούσαμε τον Σέμπι στο Τιτάν και με τον Στέλιο θα βρισκόμασταν στον Προμαχώνα καθώς θα ερχόταν από Σέρρες.\nΘεσσαλονίκη – Sofia – Craiova | 570χλμ\nΚαθώς είχαμε αρκετά χιλιόμετρα να κάνουμε, δώσαμε ραντεβού στις 07:00 με τον Παναγιώτη, στο οποίο αν και ήθελα να φτάσω αρκετά νωρίς και να πιω και καφέ, κατάφερα να αργήσω 10 λεπτά! “Μαζέψαμε” και τον Σεμπάστιαν από το Τιτάν και άνετα και ωραία φτάσαμε στον Προμαχώνα πριν τις 08:30 που ήταν το ραντεβού μας με τον Στέλιο και καθίσαμε για καφέ.\nΚαθώς ή ώρα περνούσε και ο Στέλιος δεν φαινόταν, είπαμε να τον πάρουμε τηλ, περισσότερο από ανησυχία μήπως κάτι έγινε. Καθώς δεν απάντησε, θεωρήσαμε πως οδηγούσε – και έτσι ήταν, αφού σε μερικά λεπτά ήταν μαζί μας.\nΗ παρέα λοιπόν θα ήταν τετραμελής : Η αφεντιά μου με το GS, ο Σεμπάστιαν ( Sebi ) με το TDM, ο Παναγιώτης με το K1200LT και το Στέλιος με το Aprilia Mana.\nΤο πέρασμα των συνόρων κράτησε μερικά δευτερόλεπτα και με χαλαρό ρυθμό πήραμε κατεύθυνση βόρεια προσπερνώντας φορτηγά προσέχοντας παράλληλα τα μπλόκα της Βουλγάρικης αστυνομίας. Σύντομα περάσαμε την όμορφη διαδρομή στα στενά της Kresna και ακολουθώντας το πρόγραμμα που είχαμε συμφωνήσει σταματήσαμε στο Blagoevgrad (περίπου 80χλμ από το σύνορα ) για βενζίνη, νερά κλπ, τσιγάρο για τον Στέλιο αλλά και μερικά Λέβα από το ΑΤΜ που υπάρχει στο βενζινάδικο.\nΣτα επόμενα χιλιόμετρα ο δρόμος είναι λίγο καλύτερος αλλά γίνονται και έργα οπότε οι ταχύτητες αναγκαστικά είναι μικρές μέχρι να μπούμε στο καινούριο κομμάτι που φτάνει μέχρι την Σόφια. Ακολουθήσαμε τον Νότιο περιφερειακό όπου ταλαιπωρηθήκαμε λίγο από την κίνηση και κάναμε μια στάση ακόμα πριν βγούμε στην Εθνική Οδό (A2) προς Pleven.\nΑκολουθούν μερικά άνετα και γρήγορα χιλιόμετρα ως το Botevgrad όπου βγήκαμε από την Εθνική και συνεχίσαμε βόρεια προς Mezdra. Στο κομμάτι αυτό του δρόμου “φυτρώνουν” στις άκρες του δρόμου και ανάμεσα στους θάμνους πολλά “λουλούδια”:-)\nΛίγο πριν την Mezdra κάναμε την επόμενη στάση μας για να δροσιστούμε και να τσιμπήσουμε κάτι, σε ένα συμπαθητικό μαγαζάκι που είχαμε σταματήσει και στο προηγούμενο ταξίδι μας.\nΑπό την Mezdra είχαμε 95 εύκολα χιλιόμετρα ως το Oryahovo που θα περνούσαμε τον Δούναβη. Γεμίσαμε με μαγικό ζωμό (γιατί με τέτοια απόδοση σίγουρα δεν ήταν βενζίνη) στην Shell στο Oryahovo και κατεβήκαμε στο λιμάνι, όπου χρειαστήκαμε 1 λεπτό για τον έλεγχο στα σύνορα και 2-3 λεπτά για τα εισιτήρια του ferry. Με την κλασσική κίνηση, βρεθήκαμε μπροστά – μπροστά να περιμένουμε. Χρειάστηκε να περιμένουμε περίπου μισή ώρα ώσπου το ferry να έρθει – ξεφορτώσει – φορτώσει – φύγει, αλλά δεν μας πείραξε καθόλου, καθώς είχαμε ήδη κάνει 500χλμ από την Θεσσαλονίκη.\nΗ διαδρομή ως την Craoiva κύλισε χαλαρά και εύκολα με την ατάκα του Στέλιου στα πρώτα λεπτά να δίνει το στίγμα για την περιοχή :\nΚαλά ρε μ@λ@κες, στην Ινδία βγήκαμε;\nΣτην Craiova πήγαμε καρφί στο ξενοδοχείο, και λίγο αργότερα κατεβήκαμε με το πόδια μια βόλτα στο κέντρο για φαγητό, μπύρες και χάζεμα. Στην επιστροφή στο ξενοδοχείο μας περίμενε ένας…γάμος, τον οποίον ο Στέλιος και ο Παναγιώτης τίμησαν με την παρουσία τους!\nΟ/Η ΓΙΩΡΓΟΣ ΜΟΥΝΤΑΚΗΣ λέει:\n23/12/2012 στις 10:54\nΓειας από Χανιά, Κρήτη\nΠολύ ωραίο το ταξιδιωτικό σας, χρήσιμες οι παρατηρήσεις σας γιατί ένα παρεάκι CRETAN RIDERS σχεδιάζουμε για το καλοκαίρι επίσκεψη σε Transalpina – Transfagarasan\nΚαλές βόλτες, καλές γιορτές σε όλους\nΥΓ(Αν κατέβετε Χανιά έχωμε καλή παρέα και μπόλικη τσικουδιά)\n23/12/2012 στις 15:51\nΌτι πληροφορίες χρειαστείτε -εδώ είμαστε!\nCRETAN RIDERS ? Για δώσε περισσότερες πληροφορίες…\nΚαλή παρέα και τσικουδιά είναι αρκετά για να ξεκινήσει ένα ταξίδι, και η Κρήτη είναι σίγουρα μέσα στα πλάνα μας. Αρκεί να βολέψει!\nΚαλές γιορτές και καλούς δρόμους !


Οικονομική ενίσχυση των ρητινεργατών με 2,2 εκατ. ευρώ - Γεωπόνος Τ.Ε. ''Τεχνολόγος''\nHome ΕΙΔΗΣΕΙΣ ΕΠΙΛΟΓΕΣ ΡΕΤΣΙΝΙ ΡΗΤΙΝΟΚΑΛΛΙΕΡΓΗΤΕΣ Οικονομική ενίσχυση των ρητινεργατών με 2,2 εκατ. ευρώ\nΟικονομική ενίσχυση των ρητινεργατών με 2,2 εκατ. ευρώ\ntexnologosgeoponos.gr 2:00 μ.μ. ΕΙΔΗΣΕΙΣ, ΕΠΙΛΟΓΕΣ, ΡΕΤΣΙΝΙ, ΡΗΤΙΝΟΚΑΛΛΙΕΡΓΗΤΕΣ\nΟικονομική ενίσχυση των ρητινεργατών με 2,2 εκατ. ευρώ Reviewed by texnologosgeoponos.gr on 2:00 μ.μ. Rating: 5\nΕΙΔΗΣΕΙΣ ΕΠΙΛΟΓΕΣ ΡΕΤΣΙΝΙ ΡΗΤΙΝΟΚΑΛΛΙΕΡΓΗΤΕΣ


Ομοσπονδία Αγροτικών Συλλόγων Ηλείας: Σύσκεψη την Δευτέρα 31/1 στο Εργατικό Κέντρο Αμαλιάδας - Iliaweb Νέα απο την Ηλεία\nΗ Ομοσπονδία Αγροτικών Συλλόγων Ηλείας απευθύνει κάλεσμα στους Αγροτοκτηνοτρόφους της Βόρειας Ηλείας, τους Αγροτικούς Συλλόγους Αμαλιάδας, Καρδαμά, Πηνείας, Ανδραβίδας – Κυλλήνης και το Κτηνοτροφικό Σύλλογο Αμαλιάδας σε σύσκεψη-συζήτηση τη Δευτέρα 31 Γενάρη στις 7:30 μ.μ. στο ΕΚ Αμαλιάδας για να αποφασίσουμε την απάντηση μας απέναντι στα οξυμένα προβλήματα που έχουμε και που κάθε μέρα που περνάει, αντί να μειώνονται, φουντώνουν περισσότερο.\nΗ κατάσταση που αντιμετωπίζουμε οι αγρότες στο νομό έχει γίνει απελπιστική. Η πρωτοφανής αύξηση του κόστους παραγωγής, που προστίθεται στο ήδη αυξημένο κόστος των προηγούμενων χρόνων, μας σπρώχνει προς την έξοδο από την παραγωγή. Ενδεικτικά: έχουμε στα λιπάσματα αύξηση ακόμα και 120%, λογαριασμοί ρεύματος αυξημένους κατά 50%, το πετρέλαιο να γίνεται είδος πολυτελείας αφού έχει αυξηθεί κατά 30%. Πρέπει να αρχίσουμε να ετοιμάζουμε τα χωράφια μας για να βάλουμε το καρπούζι και την πατάτα και το κόστος ξεπερνάει κατά πολύ τα 1.000€ το στρέμμα. Την ίδια ώρα που την περσινή παραγωγή μας την πήραν τζάμπα ή έμεινε στα χωράφια αφού μεγάλο της μέρος καταστράφηκε από τον καύσωνα. Ο ΕΛΓΑ όμως ακόμα δεν έχει δώσει το σύνολο των αποζημιώσεων.\nΟΛΟΙ ΣΤΗ ΣΥΣΚΕΨΗ ΤΗ ΔΕΥΤΕΡΑ 31 ΓΕΝΑΡΗ ΣΤΙΣ 7:30μ.μ. ΣΤΟ ΕΡΓΑΤΙΚΟ ΚΕΝΤΡΟ ΑΜΑΛΙΑΔΑΣ